***EECS* (Eiropas enerģijas sertifikācijas sistēma) elektroenerģijai**

**Domēna protokols**

**Latvijai**

Sagatavoja Augstsprieguma tīkls (AST)

Pamatojoties uz *EECS* Noteikumu 8. izlaidumu v14

Izlaidums [2.1] [2022]

**Dokumentu vadība**

|  |  |  |  |
| --- | --- | --- | --- |
| **Versija** | **Datums** | **Iniciators** | **Recenzenti** |
| 0.1 | 05.07.2020. | AST |  |
| 0.2 | 09.08.2020. | AST |  |
|  | 25.08.2020. | AST |  |
|  | 01.10.2020. | AST |  |
| Galīgā | 05.10.2020. | AST | Emma Kellija *(Emma Kelly)* un Markuss Klimšefskijs *(Markus Klimscheffskij)* |
| 1.1 | 13.01.2021 | AST | Emma Kellija *(Emma Kelly)* un Markuss Klimšefskijs *(Markus Klimscheffskij)* |
| 2.0 | 09.02.2021 | AST | Emma Kelly and Markus Klimscheffskij |
| 2.1 | 22.07.2022 | AST | Emma Kelly and Jana Vynckier (aizvieto Bram Van Der Hejjde) |

|  |  |  |  |
| --- | --- | --- | --- |
| **Versija** | **Apstiprinātājs** | **Datums** | **Atbildība** |
| 1 | ESG | 09.10.2020 | ESG |
| 2 | ESG | 23.02.2021 | ESG |
| 2.1 | ESG | 22.09.2022 | ESG |

**Izmaiņu vēsture**

|  |  |
| --- | --- |
| **Versija** | **Apraksts** |
| 1 | Sākotnējā versija |
| 2 | Atjaunota C.2.nodaļa atbilstoši SPRK noteikumu izmaiņām un redakcionālās izmaiņas |
| 3 | Pirmais periodiskais audits pēc gada darbības |

**Saturs**

[A Ievads 5](#_Toc130548532)

[B Vispārīgi 5](#_Toc130548533)

[B.1 Darbības joma 5](#_Toc130548534)

[B.2 Statuss un interpretācija 6](#_Toc130548535)

[B.3 Lomas un atbildības jomas 6](#_Toc130548536)

[C Valsts tiesiskā un normatīvā regulējuma pārskats 9](#_Toc130548537)

[C.1 Elektroenerģijas tirgus 9](#_Toc130548538)

[C.2 EECS ietvars 9](#_Toc130548539)

[C.3 Valsts elektroenerģijas avotu izcelsmes apliecināšana 10](#_Toc130548540)

[C.4 Nacionālās valsts atbalsta shēmas 12](#_Toc130548541)

[C.5 EECS produktu noteikumi 13](#_Toc130548542)

[C.6 Vietējās novirzes no EECS noteikumiem 13](#_Toc130548543)

[D Reģistrācija 14](#_Toc130548544)

[D.1 Konta turētāja reģistrācija 14](#_Toc130548545)

[D.2 Konta turētāja slēgšana 14](#_Toc130548546)

[D.3 Ražošanas vienības reģistrācija 15](#_Toc130548547)

[D.4 Ražošanas vienības dzēšana 17](#_Toc130548548)

[D.5 Ražošanas vienību reģistrācijas datu uzturēšana 18](#_Toc130548549)

[D.6 Reģistrēto Ražošanas vienību audits 19](#_Toc130548550)

[D.7 Reģistrācijas kļūda/izņēmumu apstrāde 20](#_Toc130548551)

[E Izcelsmes apliecinājumu sistēmu administrēšana 21](#_Toc130548552)

[E.1 EECS izcelsmes apliecinājumu izdošana 21](#_Toc130548553)

[E.2 Procesi 22](#_Toc130548554)

[E.3 Uzskaite 24](#_Toc130548555)

[E.4 Enerģijas pārveide un enerģijas akumulācija (ieskaitot hidroakumulāciju) 25](#_Toc130548556)

[E.5 Sadedzināmais kurināmais 26](#_Toc130548557)

[E.6 Formāts: 27](#_Toc130548558)

[E.7 EECS sertifikātu nosūtīšana un saņemšana 28](#_Toc130548559)

[E.8 Traucējumu, labojumu un kļūdu administrēšana 29](#_Toc130548560)

[E.9 EECS sertifikātu aprites cikla beigas – izlietošana 30](#_Toc130548561)

[E.10 EECS sertifikātu aprites cikla beigas – derīguma termiņa beigas 30](#_Toc130548562)

[E.11 EECS sertifikātu aprites cikla beigas – anulēšana 31](#_Toc130548563)

[F Izdevēja pārstāvji 32](#_Toc130548564)

[F.1 Ražošanas auditors 32](#_Toc130548565)

[F.2 Ražošanas reģistrētājs 32](#_Toc130548566)

[G Darbību pārskati 33](#_Toc130548567)

[G.1 Publiskie ziņojumi 33](#_Toc130548568)

[G.2 Ierakstu saglabāšana 33](#_Toc130548569)

[G.3 Kārtība tirgus pārskata sniegšanai 33](#_Toc130548570)

[H Izdevējiestāžu apvienība: 35](#_Toc130548571)

[H.1 Dalība 35](#_Toc130548572)

[H.1 Sūdzības AIB 35](#_Toc130548573)

[I Izmaiņu kontrole 36](#_Toc130548574)

[I.3 Sūdzības AST 36](#_Toc130548575)

[I.2 Strīdi 36](#_Toc130548576)

[I.3 Izmaiņu pieprasījumi 36](#_Toc130548577)

[1. pielikums: Kontaktu saraksts 37](#_Toc130548578)

[2. pielikums: Konta pieteikuma/grozījumu veidlapa 38](#_Toc130548579)

[3. pielikums: Ražošanas vienības reģistrācijas/grozījuma veidlapa 39](#_Toc130548580)

[4. pielikums: Augstas efektivitātes koģenerācijas deklarācija 41](#_Toc130548581)

[5. pielikums: Jaukto enerģijas avotu Ražošanas vienības deklarācija 42](#_Toc130548582)

[6. Pielikums: Apliecinājums 43](#_Toc130548583)

[7. pielikums: Paziņojums par *EECS* izcelsmes apliecinājumu izlietošanu 44](#_Toc130548584)

[8. pielikums: *EECS IA* skats Reģistrā 46](#_Toc130548585)

# Ievads

Domēna protokols apraksta, kā *EECS* noteikumi ieviesti Latvijas Domēnā noteiktiem izcelsmes apliecinājumu tipiem un norāda novirzes no *EECS* noteikumiem. *EECS* ietvara, tajā skaitā Domēna protokola, galvenais mērķis ir nodrošināt vienkāršību un pārredzamību visiem iesaistītajiem dalībniekiem,

Domēna protokols veicina kvalitāti un skaidrību, jo:

* paskaidro vietējos noteikumus;
* sniedz skaidru informāciju visām ieinteresētajām pusēm (patērētājiem, tirgus dalībniekiem, citiem dalībniekiem, valdībai, ES Komisijai utt.;
* atvieglo atbilstības un pieļaujamās novirzes novērtēšanu attiecībā uz *EECS* noteikumiem;
* atvieglo auditus;
* pārnes vietējos noteikumus vienā formātā un valodā, atbalstot visus iepriekš minētos punktus.

Svarīga kontaktinformācija ir sniegta 1. pielikumā.

# Vispārīgi

# Darbības joma

### Šis Domēna protokols nosaka procedūras, tiesības un pienākumus, kas attiecas uz Latvijas Domēnu un attiecas uz EECS elektroenerģijas shēmu, kā noteikts EECS noteikumos.

### Ražošanas vienības kvalifikācija šim Domēnam tiks noteikta, atbilstoši pieslēgumam Latvijas elektroenerģijas sistēmai tā, ka elektriskā izteiksmē Ražošanas vienība atrodas Latvijā. Ražošanas vienība var būt viena iekārta vai iekārtu grupa ar vienu ražošanas tehnoloģiju, kas izvada saražoto elektroenerģiju ar kopēju pieslēguma punktu elektroenerģijas sistēmai un kopēju elektroenerģijas uzskaites sistēmu.

### Domēna robeža noteikta sekojoši: Sistēmas operatoru elektrotīkls Latvijas teritorijā, kas norobežots ar citiem Domēniem ar starpvalstu pārvades līnijām.

### Domēnā nav Ražošanas vienību, kas šobrīd būtu pieslēgts gan Latvijas, gan cita Domēna sistēmas operatoram.

### Pārvades sistēmas operators AS “Augstsprieguma tīkls” (turpmāk tekstā – AST) ir pilnvarots izdot *EECS* sertifikātus attiecībā uz šādiem (-iem) *EECS* produktiem:

### *EECS* Izcelsmes apliecinājums (turpmāk tekstā – *EECS IA*), elektroenerģijai, kas ražota no atjaunojamiem enerģijas avotiem vai augstas efektivitātes koģenerācijā.

### AST ir autorizēts izdod EECS IA šādiem EECS produktu tipiem:

* + - Enerģijas avots (elektroenerģijai, kas ģenerēta no atjaunojamiem resursiem);
    - Tehnoloģija, apzīmējot pilnvarojumu izdot izcelsmes apliecinājumus augstas efektivitātes koģenerācijai atbilstoši ES Direktīvai 2012/27 (EU).

### AST ir autorizēts izdod EECS IA šādiem *EECS* produktu tipiem: elektroenerģija, no sekojošiem enerģijas avotiem:

### atjaunojamiem enerģijas avotiem (ieskaitot biomasu);

### fosilajiem enerģijas avotiem (tikai augstas efektivitātes koģenerācijai).

* + 1. AST neizdod izcelsmes apliecinājumus ārpus *EECS* noteikumu ietvara.

# Statuss un interpretācija

### Šis dokuments atsaucās uz EECS noteikumu 8v1 versiju.

### *EECS* noteikumi ir pakārtoti un papildina valstu tiesību aktus.

### *EECS* noteikumi un to papilddokumenti tiek ieviesti Latvijā tādā veidā, kā aprakstīts šajā Domēna protokolā. Visas atkāpes no *EECS* noteikumu prasībām, kurām var būt būtiska ietekme, ir norādītas šī dokumenta CC.6 sadaļā.

### Šajā Domēna protokolā terminiem ar lielajiem sākuma burtiem ir tāda nozīme, kāda tiem piešķirta *EECS* noteikumos, izņemot gadījumus, kas norādīti šī dokumenta sadaļā CC.6.

### Šis Domēna protokols ir padarīts juridiski saistošs starp *EECS* dalībnieku un AST līgumu standarta noteikumu un nosacījumu formā (turpmāk tekstā – *Līgums*).

### Strīdu vai neskaidrību gadījumā šī Domēna protokola apstiprinātā angļu valodas versija ir prioritāra salīdzinājumā ar vietējās valodas versiju.

# Lomas un atbildības jomas

### Pilnvarotā *EECS IA* Izdevējiestāde Latvijā ir AST. Tās uzdevums ir administrēt *EECS* reģistrācijas datubāzi (turpmāk – Reģistrs) un tās saskarni ar *EECS* nosūtījumu sistēmu. Informācija par pakalpojumu maksu un tās piemērošanas kārtību ir pieejama AST tīmekļa vietnē sadaļā maksas: https://www.ast.lv/lv/content/elektroenergijas-izcelsmes-apliecinajumi.

### Elektroenerģijas *EECS IA* kompetentā iestāde Latvijā ir AST. Tās atbildības joma ir noteikta nacionālajā likumdošanā, kura attiecās uz *EECS IA* darbību Latvijā.

### Pilnvarotās mērinstitūcijas ir pārvades un sadales sistēmu operatori, kuri ir norādīti Sabiedrisko pakalpojumu regulēšanas komisijas tīmekļa vietnē <https://www.sprk.gov.lv/content/pakalpojumu-sniedzeji-1>.. Tās ir Pilnvarotās mērinstitūcijas, kas izveidotas saskaņā ar valsts noteikumiem, lai atbildētu par uzskaitīto enerģijas apjomu apkopošanu un apstiprināšanu finanšu norēķinu procesos valstī.

### Galveno atbildības jomu un Izdevējiestādes pārstāvju kontaktinformācija ir norādīta 1. pielikumā.

### Reģistrs ir AST pārvaldīts un tam var piekļūt, izmantojot tīmekļa vietni [http://cmo.grexel.com](http://cmo.grexel.com/).

### Ražošanas auditors ir neatkarīgs akreditēts Ražošanas auditors, kura uzdevums ir pārbaudīt un apstiprināt informāciju, kuru sniedz Konta turētājs, izmantojot 3., 4. un 5. pielikumu. Ražošanas auditori izmanto nozares labāko praksi, kas ietver arī pārbaudes uz vietas.

### Elektroenerģijas publiskajam tirgotājam (turpmāk – Publiskais tirgotājs), kas iegādājas elektroenerģiju no ražotājiem, veicot obligātos iepirkumus un pamatojoties uz Elektroenerģijas tirgus likumu, jāsaņem visi izdotie *EECS IA* no Ražošanas vienībām, kas ir iekļautas valsts atbalsta shēmās, un jāsniedz AST dati par to, cik lielā mērā enerģijas vienība ir guvusi labumu. Publiskajam tirgotājam ir iepriekš minētās tiesības tikai uz laiku, par kuru Ražošanas vienības saņem finansiālu atbalstu no nacionālajām atbalsta shēmām. Enerģijas ieguvuma vienību izsaka EUR/MWh. Publiskais tirgotājs var rīkoties arī kā Konta turētājs.

### Visas pieteikuma veidlapas, vispārīga informācija un jaunākā informācija par *EECS IA* darbības principiem ir pieejama AST tīmekļa vietnē: [www.ast.lv](http://www.ast.lv) .

### Latvijā nav nevalstisko sertifikātu. Neviens *EECS IA* netiek izdots kopā ar kādu Neatkarīgas preču zīmes shēmu.

### Konta turētājs ir privāta vai juridiska persona, kas veiksmīgi pabeigusi reģistrācijas procesu un kurai Reģistrā ir izveidots konts, tas aktivizēts un pieteikuma iesniedzējs ir saņēmis pilnīgas tiesības izveidot konta pamata lietotāju. Konta turētājs atsevišķi piesakās uz Ražošanas vienības reģistrāciju Reģistrā.

### Ražošanas reģistrētājs – AST darbojas kā Ražošanas reģistrētājs un ir atbildīgs par Ražošanas vienību reģistrēšanas pieteikumu izvērtēšanu attiecīgo *EECS* produktu un nacionālo tiesību aktu atbilstībai. Informācijas atbilstības nodrošināšanai AST paļaujas uz Ražošanas auditoru.

### Izcelsmes apliecināšanas uzraugošā iestāde - Sabiedrisko pakalpojumu regulēšanas komisija (turpmāk – Regulators), kas izdod noteikumus patēriņam izlietotās elektroenerģijas izcelsmes apliecināšanai un uzrauga tirgotāju veikto apliecinājumu korektumu.

### Neapliecinātā elektroenerģijas izcelsmes sastāva aprēķina iestāde – AST veic Neapliecinātā elektroenerģijas izcelsmes sastāva aprēķinus.

### Būvniecības valsts kontroles birojs (turpmāk – BVKB) ir valsts pārvaldes iestāde, kas pārrauga Ražošanas vienību, kas saņem valsts atbalstu. Latvijas domēnā BVKB pilda arī Ražošanas auditora lomu.

### **Izdošanas tvēruma apkopojums**

|  |  |  |  |  |
| --- | --- | --- | --- | --- |
| **Izdevējiestāde izdod izcelsmes apliecinājumus:** | | | **Elektroenerģija** | |
|  |  | **Produkta tips** | **Enerģijas avots** | **Tehnoloģija (= Augstas efektivitātes koģenerācija)** |
| **EECS IA** | **Enerģijas avots** | Hidroenerģija | x |  |
| Saules enerģija | x |  |
| Vēja enerģija | x |  |
| Biomasa | x | x |
| Ģeotermālā enerģija | x | x |
| Atkritumu un kanalizācijas pārstrādes iekārtu gāze | x | x |
| Plūdmaiņas/viļņu/cita okeānu enerģija | x |  |
| Vides enerģija | x |  |
| Fosilā enerģija |  | x |
| Kodolenerģija |  |  |
| **Nacionālie IA (ne-EECS\*)** |  | N/A |  |  |
| **EECS Atbalsta IA** |  | N/A |  |  |
| **EECS Nevalstiskie IA** |  | N/A |  |  |
| **Cita veida nacionālie sertifikāti ne IA (ne-EECS\*)** |  | N/A |  |  |

### (\*) Ne EECS izcelsmes apliecinājumi nevar tikt pārsūtīti caur AIB centrālo Platformu.

# Valsts tiesiskā un normatīvā regulējuma pārskats

# Elektroenerģijas tirgus

### Latvijā ir pilnībā atvērts elektroenerģijas tirgus un atbilst Direktīvas 2019/944 prasībām. Vairumtirdzniecība norit gan nākošās dienas, gan tekošās dienas tirgos, kur tirgus operators ir NordPool. Pieejams arī nākotnes darījumu tirgus, kur enerģijas produkti (ENOY, EPAD) tiek tirgoti Nasdaq biržā un, kas norēķinu referencei izmanto nākošās dienas tirgus rezultātus. Papildus nākotnes cenas fiksēšanas iespēja ir finansiālo pārvades tiesību izsoles uz Igaunijas-Latvijas robežas un ko organizē pārvades sistēmas operatori: <https://www.ast.lv/lv/content/ptr-limited-izsoles>

### Pārvades un sadales sistēmas operatori ir pilnībā neatkarīgi no elektroenerģijas ģenerācijas un tirgotājiem. Detalizētāk skatīt Elektroenerģijas tirgus likumu: https://likumi.lv/ta/id/108834-elektroenergijas-tirgus-likums.

### Pārskats par Latvijas elektroenerģijas tirgus darbību – ģenerācijas, importa/eksporta un patēriņa statistiku apskatāms AST vietnē: <https://www.ast.lv/lv/electricity-market-review>

### Pārskats par elektroenerģijas tirgus regulējumu pieejams Regulatora mājas lapā: <https://www.sprk.gov.lv/content/elektroenergija>

# *EECS* ietvars

### Uz šo Domēnu attiecas šādi vietējie tiesību akti:

#### [Elektroenerģijas tirgus likums](https://likumi.lv/wwwraksti/VVC_TULKOJUMI/LRTA/LIKUMI/ELECTRICITY_MARKET_LAW.DOC), ar ko īsteno direktīvas 2009/72/EK,2009/28/EK un [2018/2001/](http://eur-lex.europa.eu/eli/dir/2018/2001/oj/?locale=LV)EK. Pieejams: <https://likumi.lv/ta/id/108834-elektroenergijas-tirgus-likums>.

* + - 1. AST ir oficiāli iecelts par pilnvaroto atjaunojamo energoresursu EECS IA un augstas efektivitātes koģenerācijas EECS IA Izdevējiestādi atbilstoši Elektroenerģijas tirgus likuma 29.2 pantam, kas ir stājies spēkā 2020. gada 1. decembrī. Pieejams: <https://likumi.lv/ta/id/108834-elektroenergijas-tirgus-likums>.
    1. Elektroenerģijas tirgus likumā ir precizēta informācija par EECS IA sistēmu Latvijā. Elektroenerģijas tirgus likuma 292. panta punktā noteikts: “Elektroenerģijas ražotājs, kurš elektroenerģijas ražošanai izmanto atjaunojamos energoresursus vai augstas efektivitātes koģenerāciju, var saņemt izcelsmes apliecinājumu par saražotās elektroenerģijas daudzumu, kas izteikts megavatstundās (MWh). Minimālais elektroenerģijas apjoms, par kuru izsniedz izcelsmes apliecinājumu, ir viena megavatstunda. Par katru saražotās elektroenerģijas vienību izsniedz ne vairāk kā vienu izcelsmes apliecinājumu.”
       1. *EECS IA* ir elektronisks dokuments, ko AST izsniedz saskaņā ar Konta turētāja pieteikumu, un vienīgais *EECS IA* mērķis ir pierādīt, ka elektroenerģijas vienība ir saražota no atjaunojamiem elektroenerģijas avotiem vai augstas efektivitātes koģenerācijā.
       2. Jebkādai *EECS IA* izmantošanai jānotiek 12 mēnešu laikā pēc attiecīgās enerģijas vienības saražošanas, pēc šī perioda to derīguma termiņš ir beidzies. Tiklīdz *EECS IA* ir izmantoti Reģistrā, tie tiks atzīmēti kā izlietoti.
       3. EECS IA izdošanai attiecībā uz elektroenerģiju, kas saražota augstas efektivitātes koģenerācijas stacijās, primārās enerģijas ietaupījums tiks aprēķināts Ministru kabineta noteiktajā kārtībā par koģenerācijas staciju primārās enerģijas ietaupījuma aprēķināšanu. Saite uz procedūru: https://likumi.lv/ta/id/317216-noteikumi-par-elektroenergijas-razosanu-uzraudzibu-un-cenu-noteiksanu-razojot-elektroenergiju- Informāciju par koģenerācijas staciju primārās enerģijas ietaupījuma aprēķinu sniegs Ražošanas vienības īpašnieks, un apstiprinās Ražošanas auditors.
       4. AST publicē informāciju par izdotajiem EECS IA tīmekļa vietnē [http://cmo.grexel.com](http://cmo.grexel.com/) un/vai savā tīmekļa vietnē (https://www.ast.lv/lv/content/elektroenergijas-izcelsmes-apliecinajumi.
       5. Lai apliecinātu, ka noteikta enerģijas daļa vai tās daudzums ir saražots no konkrētiem enerģijas avotiem vai izmantojot specifisku ražošanas tehnoloģiju, jāizmanto Latvijā, citās Eiropas Savienības dalībvalstīs vai citās Eiropas Ekonomikas zonas valstīs izdotos *EECS IA.* *EECS IA* var nosūtīt no viena Konta turētāja citam neatkarīgi no enerģijas, uz kuru tas attiecas.
       6. Izdodamo *EECS IA* daudzumu nosaka, izmantojot attālinātās nolasīšanas skaitītāju datus, ar ko nosaka neto elektrisko enerģiju, kas caur ražotāja pieslēguma punktiem tīklā nodota viena kalendārā mēneša laikā, detalizētāks izklāsts sadaļā E.3. Pilnvarotās mērinstitūcijas nosūta elektroenerģijas uzskaites datus tieši AST.
       7. Saskaņā ar Elektroenerģijas tirgus likumu AST var atzīt Eiropas Savienības dalībvalstīs un Eiropas Ekonomikas zonā izdotos *EECS IA* ar EECS noteikumiem.

# Valsts elektroenerģijas avotu izcelsmes apliecināšana



### Tiesību akti un regulējums:

### Elektroenerģijas tirgus likums, ar ko īsteno direktīvas 2009/72/EK,2009/28/EK un 2018/2001/EK. Pieejams:<https://likumi.lv/ta/id/108834-elektroenergijas-tirgus-likums>.

### Sabiedrisko pakalpojumu regulēšanas komisijas valdes 2020. gada 3. decembra lēmums Nr. 1/16 “Noteikumi par informāciju elektroenerģijas un dabasgāzes galalietotājiem”. Pieejams: <https://www.vestnesis.lv/op/2020/236.23>.

### Sabiedrisko pakalpojumu regulēšanas komisijas valdes 2013. gada 26. jūnija lēmums Nr. 1/4 “Tīkla kodekss elektroenerģijas nozarē”. Pieejams: <https://likumi.lv/ta/id/257943-tikla-kodekss-elektroenergijas-nozare>.

### Elektroenerģijas tirgus likuma 32. panta 4. punkts deleģē Sabiedrisko pakalpojumu regulēšanas komisijai pilnvaras noteikt, kāda informācija un cik lielā mērā elektroenerģijas piegādātājiem jāiekļauj galalietotāju rēķinos un informatīvajos materiālos. Sabiedrisko pakalpojumu regulēšanas komisija detalizēti apraksta izcelsmes apliecināšanas metodoloģiju un procesu.

* + 1. Iepriekš minētie tiesību akti īsteno prasības, kas izriet no Direktīvas 2009/72/EK 3. panta 9. punkta un papildus prasības, kas izriet no Direktīvas 2019/944 1.pielikuma.
    2. Īss izcelsmes apliecināšanas metodoloģijas un procesa kopsavilkums:
       1. Piegādātājs galalietotājam sniedz informāciju kopā ar rēķinu vai citu uzrādīto informāciju un reklāmas materiāliem.

### Rēķinos, ko piegādātāji nosūta galapatērētājiem, norāda šādu informāciju: saņemtā enerģijas produkta nosaukums; piegādātās enerģijas daudzums norēķinu periodā kWh; norēķinu perioda enerģijas cena [EUR/kWh]; enerģijas patēriņa aprēķins norēķinu periodā [EUR]; elektroenerģijas cenas komponente pārvades un sadales sistēmai [EUR]; obligāto iepirkuma komponenšu izmaksas [EUR] (neattiecas uz rēķiniem, kas paredzēti lietotājiem, kas nav mājsaimniecības, un nedeleģētu pilnvaru piegādātājiem, kuriem nav jāapmaksā obligātās iepirkuma sastāvdaļas); kopējā maksājuma summa norēķinu periodā [EUR]. Informācija kā iegūt detalizētu informāciju par patērētās elektroenerģijas ģenerācijas izcelsmi un ietekmi uz vidi.

### Vismaz reizi gadā, ne vēlāk kā līdz 31. jūlijam, elektroenerģijas piegādātājs sniedz galapatērētājiem norādi uz esošiem informācijas avotiem, kur ir pieejamā informācija par ietekmi uz vidi, vismaz attiecībā uz CO2 emisijām un radioaktīvajiem atkritumiem, ko radījusi attiecīgā elektroenerģijas produkta piegādātās elektroenerģijas ražošana no izmantotā enerģijas avotu apjoma iepriekšējā gadā. Informācijai jābūt pieejamai caur norādītajiem datu avotiem elektroenerģijas rēķinos.

### Vismaz reizi gadā, ne vēlāk kā līdz 31. jūlijam, elektroenerģijas piegādātājs sniedz galapatērētājiem piekļuvi informatīvajam materiālam (informācijai jābūt pieejamai caur norādītajiem datu avotiem elektroenerģijas rēķinos) par pagājušo gadu, kas ietver:

### informāciju par piegādātās elektroenerģijas izcelsmi par iepriekšējo kalendāro gadu, norādot no elektroenerģijas ražotājiem Latvijā iepirktās elektroenerģijas daļu no kopējo galapatērētājiem piegādātās elektroenerģijas daudzuma;

### no citiem tirgotājiem Latvijā iepirktās elektroenerģijas īpatsvars galalietotājiem piegādātās elektroenerģijas apjomā;

### elektroenerģijas biržā iepirktās elektroenerģijas daļa no kopējā galalietotājiem piegādātās elektroenerģijas apjoma;

### no katra atjaunojamās enerģijas veida (hidroenerģija, biogāze, biomasa, vēja enerģija, saules enerģija vai citi atjaunojamie enerģijas avoti) saražotās elektroenerģijas īpatsvars no kopējā galalietotājiem piegādātās elektroenerģijas daudzuma;

### no katra fosilā kurināmā veida (dabasgāze, ogles, slāneklis vai cits fosilais kurināmais) saražotās elektroenerģijas īpatsvars no kopējā galapatērētājiem piegādātās elektroenerģijas daudzuma;

### saražotās elektroenerģijas īpatsvars no kopējā galapatērētājiem piegādātās elektroenerģijas daudzuma, kas ražots no enerģijas avotiem, kas nav ietverti iepriekšējos punktos, bet parādās AST aprēķinātajā neapliecinātās elektroenerģijas izcelsmes sastāvā.

### Informācijai par piegādātās enerģijas izcelsmi jābūt balstītai uz skaidru elektroenerģijas izcelsmes norādīšanas instrumentu, izlietojot *EECS IA* un tieši neapliecinātās elektroenerģijas daļas izcelsmes noteikšanai jāizmanto neapliecinātās elektroenerģijas izcelsmes sastāvu, kā aprakstīts valstu normatīvajos aktos.

### Saskaņā ar elektroenerģijas tirgus likumu AST ir izveidojis un uztur nacionālo neapliecinātās elektroenerģijas izcelsmes sastāva aprēķināšanas metodiku. AST ir pieņēmis uz izdošanu balstītu metodi, kura pieejama AST tīmekļa vietnē sadaļā Neapliecinātās elektroenerģijas izcelsmes sastāvs: [https://www.ast.lv/lv/content/elektroenergijas-izcelsmes-apliecinajumi.](https://www.ast.lv/lv/content/elektroenergijas-izcelsmes-apliecinajumi%20.) Latvijas neapliecinātās elektroenerģijas izcelsmes sastāvs tiek aprēķināts, izmantojot informāciju par nacionālo ražošanu, patēriņu, izdotajiem un ar beigušos termiņu izcelsmes apliecinājumiem, Eiropas neapliecinātās elektroenerģijas izcelsmes sastāvs un importēto/eksportēto enerģiju no/uz Ārējām valstīm. Aprēķini tiek veikti sadarbībā ar Izcelsmes apliecinājumu izdevējiestāžu asociāciju (turpmāk tekstā – *AIB).* Augsta līmeņa atlikušo energoresursu struktūras bāzes formula:

### neapliecinātās elektroenerģijas izcelsmes sastāvs = saražotā elektroenerģija - izdotie *EECS IA* + ar beigušos derīgumu *EECS IA* + imports (fizisko plūsmu) no Ārējās valsts – eksports (fizisko plūsmu) no trešās valsts ± Eiropas neapliecinātās elektroenerģijas izcelsmes sastāvs;

### Piezīme: Ārējā valsts – valsts, kas nav iekļauta Eiropas neapliecinātās elektroenerģijas izcelsmes sastāva aprēķināšanas apgabalā

### C.3.5.1. Iepriekšējā gada neapliecinātās elektroenerģijas izcelsmes sastāvu aprēķina un līdz 30. jūnijam publicē AST tīmekļa vietnē https://www.ast.lv/lv/content/elektroenergijas-izcelsmes-apliecinajumi.

### Saskaņā ar Sabiedrisko pakalpojumu regulēšanas komisijas valdes 2013. gada 26. jūnija lēmuma Nr. 1/4 “Tīkla kodekss elektroenerģijas nozarē” 60. pantu pārvades sistēmas operatoram ir tiesības pieprasīt no sadales sistēmas operatora informāciju, kas saistīta ar EECS *IA* izdošanu.

### Šajā domēnā autorizētā iestāde gala patēriņa elektroenerģijas izcelsmes apliecināšanas uzraudzībai ir Sabiedrisko pakalpojumu regulēšanas komisija. Iestāde ir atbildīga par sekojošu energonesēju izcelsmes apliecināšanas uzraudzību: elektroenerģija.

### Izcelsmes apliecinājumu izlietošana patēriņa apliecināšanai citā domēnā (t.i. ārpus domēna izlietošana) ir atļautas, ievērojot sekojošus ierobežojumus: Saņēmēja domēns atļauj šādu izlietošanu un (ja piemērojams) AST ir noslēgta vienošanās ar saņēmēja domēna kompetento iestādi. Neskaidrību gadījumā lūdzam sazināties ar AST rakstot uz [go@ast.lv](mailto:go@ast.lv).

# Nacionālās valsts atbalsta shēmas

### Obligātais iepirkums ir valsts apstiprināts atbalsta mehānisms elektroenerģijas ražotājiem, kas nodrošina finansējumu no elektroenerģijas galalietotāju maksājumiem. Ministru kabinets ir noteicis kritērijus koģenerācijas staciju kvalifikācijai šo tiesību iegūšanai, kā arī elektroenerģijas ražošanai, izmantojot atjaunojamos enerģijas avotus. Elektrības ražošanas nosacījumus un cenu noteikšanas kārtību regulē Ministru kabineta noteikumi, arī elektroenerģijas iepirkuma cenu nosaka Ministru kabinets. Tas tiek diferencēts atkarībā no resursu un spēkstacijas veida (Ministru kabineta 2020. gada 2. septembra noteikumi Nr. 560 “Noteikumi par elektroenerģijas ražošanu, izmantojot atjaunojamos energoresursus, kā arī par cenu noteikšanas kārtību un uzraudzību”, kas pieejami tīmekļa vietnē <https://likumi.lv/ta/id/317215-noteikumi-par-elektroenergijas-razosanu-izmantojot-atjaunojamos-energoresursus-ka-ari-par-cenu-noteiksanas-kartibu-un-uzraudzibu> un Ministru kabineta 2020. gada 2. septembra noteikumi Nr. 561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā”, kas pieejami tīmekļa vietnē: <https://likumi.lv/ta/id/317216-noteikumi-par-elektroenergijas-razosanu-uzraudzibu-un-cenu-noteiksanu-razojot-elektroenergiju-kogeneracija>).

### Obligātā iepirkuma laikā elektroenerģiju no ražotājiem Publiskais tirgotājs iegādājas par noteiktu cenu. Ekonomikas ministrija piešķir tiesības pārdot saražoto elektroenerģiju obligātā iepirkuma ietvaros. Elektroenerģijas ražošanas nosacījumus un cenu noteikšanas kārtību regulē Ministru kabineta noteikumi.

### Obligātā iepirkuma komponentes mainās katru gadu (1. janvārī), tās aprēķina saskaņā ar normatīvajiem aktiem un apstiprina Sabiedrisko pakalpojumu regulēšanas komisija. Ekonomikas ministrija piešķir tiesības pārdot saražoto elektroenerģiju obligātā iepirkuma ietvaros.

### Papildus tam, lai atbalstītu procesu, kas minēts CC.4C.4.1, ražotājs, kurš ražo elektrību koģenerācijas stacijā, kuras uzstādītā jauda ir lielāka par četriem megavatiem, var saņemt garantētu samaksu par koģenerācijas stacijā uzstādīto elektrisko jaudu.

### Elektroenerģijas tirgus likums nosaka, ka par saražoto elektroenerģiju, kuru obligāti iegādājas Publiskais tirgotājs vai kas tiek ražota koģenerācijas stacijā, kas saņem garantētu samaksu par uzstādīto jaudu, visi izdotie *EECS IA* jānodod Publiskajam tirgotājam. Pēc tam Publiskais tirgotājs izmanto ienākumus no *EECS IA* tirdzniecības, lai samazinātu obligātā iepirkuma komponenti.

### Atbilstoši C.4.1.punktā minētajiem Ministru kabineta noteikumiem visām Ražošanas vienībām, kas saņem C.4.2. un C.4.4. punktos minēto atbalstu, jābūt reģistrētām Reģistrā, kā arī jāiesniedz *EECS IA* izsniegšanai nepieciešamās deklarācijas (4.un 5.pielikum) par periodu, kurā tiek saņemts šis atbalsts – detalizētāk E.3.6. un E.3.7.punktos.

# *EECS* produktu noteikumi

### Latvijā piemērojamie *EECS* produktu noteikumi ir izklāstīti šī dokumenta D un E sadaļās.

#### Saskaņā ar ES direktīvām un Latvijas tiesību aktiem AST izdod EECS IA, lai nodrošinātu izcelsmes apliecināšanu no atjaunojamiem enerģijas avotiem ražotas elektroenerģijas un elektroenerģijas, ko ražo augstas efektivitātes koģenerācijā un gala patērētāja pārredzamībai.

# Vietējās novirzes no *EECS* noteikumiem

### Kontu turētāji var pieprasīt *EECS IA* izdošanu līdz 12 mēnešiem no ražošanas perioda beigu datuma. Tad *EECS IA* tiek izdots ar īsāku derīguma termiņu, kas atbilst attiecīgās produkcijas izlaides beigām (mēnesis).

# Reģistrācija

# Konta turētāja reģistrācija

### Jebkura privāta, juridiska persona, kas nav Izdevējiestāžu apvienības biedrs, šāda biedra meitasuzņēmums vai aģents, var Reģistrā pieteikties par Konta turētāju. Reģistrēšanās kārtība, kas ietver visu nepieciešamo informāciju konta izveidei Reģistrā un pieprasītos pielikumus, ir atrodamas AST vietnē: https://www.ast.lv/lv/content/elektroenergijas-izcelsmes-apliecinajumi.

### Potenciālajam Konta turētājam ir jānoslēdz *Līgums* ar AST, kurš ir publicēts AST tīmekļa vietnē: https://www.ast.lv/lv/content/elektroenergijas-izcelsmes-apliecinajumi.

### Potenciālajam Konta turētājam, kurš vēlas ar AST parakstīt *Līgumu*, jāiesniedz aizpildīta iesnieguma veidlapa, kas pievienota 2. pielikumā un publicēta AST https://www.ast.lv/lv/content/elektroenergijas-izcelsmes-apliecinajumi . AST pārbaudīs visu pieteikuma iesniedzēja iesniegumā sniegto informāciju, salīdzinot to ar publiskajiem reģistriem, Latvijas Uzņēmumu reģistrā un Sabiedrisko pakalpojumu regulēšanas komisijā. AST pārbaudīs arī pieteikuma iesniedzēja personu apliecinošu dokumentu datus un to derīgumu. AST pārbauda vai uzņēmums vai persona nav iekļauta sankciju sarakstā. Ja informācija par potenciālo Konta turētāju nav pietiekama AST pirms līgumu slēgšanas var lūgt aizpildīt "Zini savu klientu" aptauju.

### Pēc visas potenciālā Konta turētāja dokumentācijas saņemšanas, ieskaitot parakstīto *Līgumu*, AST novērtē, vai pieteikumu var pieņemt. Pareizi aizpildītu pieteikumu izskatīšanas laiks ir 10 darba dienas no pieteikuma/papildu informācijas iesniegšanas dienas. Noraidīšanas iemesli var būt:

### Nav nepieciešamo dokumentu, vai tie nav pareizi aizpildīti/parakstīti;

### vai AST ir bažas par pretendenta mērķiem.

### Ja pieteikums tiek pieņemts, Reģistrā izveido pieteikuma iesniedzējam kontu. Kad konts ir aktivizēts, pieteikuma iesniedzējam pa e-pastu tiks nosūtīts pieteikšanās autorizācijas sertifikāts, piešķirot pilnīgas tiesības (pamata lietotājs) uz izveidoto kontu. Parole sertifikāta instalēšanai tiks nosūtīta īsziņā (SMS). Pēc tam pieteikuma iesniedzējs kļūst par Konta turētāju un var sākt pārvaldīt kontu. Vienam Konta turētājam var būt vairāki lietotāji ar dažām lomām.

### AST paraksta abas *Līguma* kopijas, viena tiek glabāta AST, bet otra tiek nosūtīta Konta turētājam. Līgumi galvenokārt tiek parakstīti ar elektronisko parakstu, bet ja tas nav iespējams var lietot fizisko parakstu .

### AST var būt konts Latvijas Domēnā, un izcelsmes apliecinājumi tam var piederēt tikai testēšanas nolūkos; uzņēmums ziņos par šādu darbību AIB.

### Informācija par pakalpojumu maksu ir pieejama AST tīmekļa vietnē: https://www.ast.lv/lv/content/elektroenergijas-izcelsmes-apliecinajumi.

# Konta turētāja slēgšana

### Konta turētājam jāpaziņo AST par nodomu slēgt savu kontu. Spēkā esošais slēgšanas datumam jābūt ne vēlāk kā 30 darba dienas no dienas, kad AST saņēmusi attiecīgo informāciju. To var izdarīt, pa e-pastu iesniedzot veidlapu, kas atrodama 2. pielikumā, ar atzīmētu opciju kontu dzēst.

### AST slēgs kontu 30 darba dienu laikā no pieprasījuma veikšanas dienas vai no dienas, kad AST saņem pieteikumu, atkarībā no tā, kurš datums ir vēlāk.

### Slēgšanas brīdī kontā nedrīkst būt neviena *EECS IA* un visas finanšu prasības, kas AST ir pret Konta turētāju, ir jānokārto pirms konta slēgšanas. Pirms konta slēgšanas AST pieprasa Konta turētājam nosūtīt vai izlietot visus atlikušos *EECS IA* izcelsmes apliecinājumus.

### AST nav pienākuma atmaksāt jau samaksātās Konta turētāja nodevas.

### AST ir tiesīgi vienpusēji pārtraukt līgumu, ja Konta turētājam ir piemērotas starptautiskas vai nacionālas sankcijas vai sankcijas no kādas Eiropas Savienības dalībvalsts vai Ziemeļatlantijas līguma organizācijas, kas ietekmē būtiskas finanšu un kapitāla tirgus intereses Līguma darbības laikā.

# Ražošanas vienības reģistrācija

### Konta turētājs var pieteikties Ražošanas vienības reģistrēšanai Reģistrā. Konts, kurā jāizdod *EECS IA*, jānorāda 3. pielikumā esošajā reģistrācijas veidlapā. Ražošanas vienībām jāatrodas Latvijā. Reģistrācijas veidlapa ir pieejama AST tīmekļa vietnē: https://www.ast.lv/lv/content/elektroenergijas-izcelsmes-apliecinajumi (3. pielikums). Informācija, kas sniegta 3. pielikumā atrodamajā reģistrācijas veidlapā, jāpārbauda un jāapstiprina Ražošanas auditoram, parakstot reģistrācijas veidlapu (Ražošanas auditora apstiprinājumu nodrošina Konta turētājs). Prasības un saite uz Ražošanas auditoru sarakstu ir atrodama 1. pielikumā, kas ir publicēts AST tīmekļa vietnē https://www.ast.lv/lv/content/elektroenergijas-izcelsmes-apliecinajumi.. Ražošanas auditora apstiprinājums ir derīgs 12 mēnešus no tā izdošanas datuma. Ražošanas auditors BVKB veic periodisku Ražošanas vienību, kas saņem valsts atbalstu, uzraudzību un sniedz AST apstiprinātu informāciju Ražošanas vienības reģistrēšanai, kā arī to periodiski atjauno. Ražošanas reģistrētājs AST pārbauda un paraksta Ražošanas vienības reģistrācijas veidlapu, ja informācija sakrīt ar BVKB informāciju. BVKB informācijai jābūt ne vecākai par 12 mēnešiem un Ražošanas vienība pārtraukusi saņemt valsts atbalstu ne senāk kā pirms 12 mēnešiem.

### Papildu dokumenti, kas nepieciešami Ražošanas vienības reģistrēšanai, ir:

### Aizpildīta *Līguma* standartforma, kā norādīts sadaļā E.460D.1.3;

### Gadījumā, ja reģistrācijas veidlapas iesniedzējs vai tā meitasuzņēmums nav Ražošanas vienības īpašnieks vai tās vienīgais īpašnieks, Ražošanas vienību var reģistrēt trešā persona, tajā jāiekļauj (cita) īpašnieka (-u) parakstīta Ražošanas vienības pilnvara. AST pārbauda pilnvarā iekļautos datus, salīdzinot ar informāciju, kas pieejama Uzņēmumu reģistrā. Šaubu gadījumā AST var pieprasīt papildu dokumentus. Pilnvara nav nepieciešama, ja Publiskais tirgotājs reģistrē Ražošanas vienību, kas ir iekļauta valsts atbalsta shēmā un par kuras ražoto elektroenerģiju Publiskais tirgotājs ir likumīgi tiesīgs saņemt *EECS IA*, pat ja Publiskais tirgotājs nav Ražošanas vienības īpašnieks.

### Vajadzības gadījumā AST var pieprasīt papildu informāciju reģistrācijai, norādot šādas informācijas iesniegšanas termiņu.

### Reģistrā var reģistrēt tikai tādas Ražošanas vienības, kas spēj ražot elektroenerģiju no atjaunojamiem enerģijas avotiem un/vai ar augstas efektivitātes koģenerācijas tehnoloģijām un ir aprīkotas ar vajadzīgajām uzskaites iekārtām. Konta turētājam reģistrācijas veidlapā (3. pielikums) jānorāda Pilnvarotās mērinstitūcijas (sistēmas operatoru), pie kurām ir pieslēgta viņa Ražošanas vienība.

### Konta turētājam jāiesniedz dokumentācija par Ražošanas vienības palīgierīcēm (ja tādas ir), tīkla pieslēguma shēma un Ražošanas vienības uzskaites shēma.

### AST pārbauda, vai parametri reģistrācijas veidlapā atbilst valsts tiesību aktiem, *EECS* produktu noteikumiem un vai tā ir pareizi aizpildīta. Informācija tiek pārbaudīta, pamatojoties uz AST pieejamajiem datiem (informāciju reģistrācijas veidlapā apstiprina Ražošanas auditors). Ja rodas šaubas par Ražošanas vienību vai ja AST to uzskata par nepieciešamu, AST pats var pārbaudīt Ražošanas vienību uz vietas vai pieprasīt pārbaudi, uzaicinot Ražošanas auditoru (sīkāk skatīt D.6). Šādā gadījumā Ražošanas auditora izmaksas sedz AST.

### Ja Ražošanas vienība atbilst gan Latvijas likumiem, gan *EECS* noteikumiem, iziet pārbaudi un ja ir apkopota visa reģistrācijas veidlapā nepieciešamā informācija, AST reģistrē Ražošanas vienību Reģistrā 10 darba dienu laikā no brīža, kad visa reģistrācijas informācija ir saņemta, un apstiprina veiksmīgu reģistrāciju pa e-pastu. Veiksmīga reģistrācija ļauj izdot *EECS IA* Ražošanas vienībai no tā mēneša sākuma, kad iekārta tiek reģistrēta, un AST attiecīgi informē Konta turētāju. Ja potenciālais Konta turētājs pēc AST pieprasījuma neiesniedz papildu informāciju vai Ražošanas vienība neatbilst Latvijas likumiem vai *EECS* noteikumiem, AST noraida pieteikumu un informē Konta turētāju pa e-pastu.

### Pēc Ražošanas vienības veiksmīgas reģistrācijas tai tiek piešķirts unikāls identifikators, *GSRN* kods (pieejams Reģistrā), kas izmantots, lai identificētu Ražošanas vienību un atsaucei par atrašanos elektrotīklā tiek izmantota *EIK* (enerģijas identifikācijas kods) kodu sistēma un mērījumu punktu kods (sadales sistēmas operatora tīklā) . Publiska informācija par Ražošanas vienībām būs pieejama Reģistra publiski reģistrēto Ražošanas vienību sarakstā, un Konta turētājam būs pieejama piekļuve pilnīgai informācijai (Ražošanas vienības īpašniekiem vai Konta turētājam ar Ražošanas vienības pilnvaru) sadaļā Konta turētāja profilā Reģistrā.

### Informācija par pakalpojumu maksu ir pieejama AST tīmekļa vietnē: <https://www.ast.lv/lv/content/elektroenergijas-izcelsmes-apliecinajumi>.

### Process:

#### 

# Ražošanas vienības dzēšana

### Konta turētājs var pieteikt Ražošanas vienības izņemšanai no Reģistra. Reģistrācijas dzēšanas datums nedrīkst būt vēlāks par 30 darba dienām no dienas, kad AST saņēmis attiecīgo pieteikumu. To var izdarīt, (elektroniski) parakstot 3. pielikumu un nosūtot uz [go@ast.lv](mailto:go@ast.lv). Šajā gadījumā Ražošanas auditora paraksts nav nepieciešams. AST atbildēs uz Konta turētāja pieprasījumu 10 darba dienu laikā un sniegs informāciju par to, kad Ražošanas vienība tiks dzēsta, izmantojot e-pastu.

### AST atjauninās Reģistru saistībā ar šo Ražošanas vienību, lai parādītu, ka tā vairs neatbilst *EECS IA* prasībām, sākot no pieprasījuma spēkā stāšanās dienas vai 30 darba dienas no dienas, kad AST saņēmis pieteikumu, atkarībā no tā, kurš no šiem datumiem ir vēlāks.

### AST nav pienākums atmaksāt jau samaksātās Konta turētāja nodevas. Par reģistrācijas dzēšanas procesa veikšanu netiek iekasēta papildu maksa.

### Ja AST uzzina, ka Ražošanas vienība vairs neatbilst vai ka tā vairs neatbildīs kvalifikācijas kritērijiem (tas nozīmē, ka faktiskā informācija neatbilst 3. pielikumā norādītajai informācijai), šīs Ražošanas vienības Reģistra ieraksts tiks atjaunināts, ka Ražošanas vienība vairs neatbilst *EECS IA*, atzīmējot kvalifikācijas izmaiņas no:

### (attiecībā uz iepriekš paziņotajām plānotajām izmaiņām) datuma, kurā šādām plānotajām izmaiņām jāstājas spēkā; vai

### (attiecībā uz citām izmaiņām), tiklīdz tas pēc uzzināšanas ir praktiski iespējams.

# Ražošanas vienību reģistrācijas datu uzturēšana

### Izmaiņu gadījumā pēc Ražošanas vienības reģistrācijas Konta turētājam ir pienākums informēt AST, ja informācija vairs neatbilst reģistrācijas procesā (E.460D.2.5) sniegtajai informācijai Ražošanas vienības reģistrācijas / grozījumu veidlapā (3. pielikums) un/vai jaunākajai redzamajai un aktīvajai versijai Reģistrā. Grozījumi tiek veikti, kad Konta turētājs nosūta e-pastu uz [go@ast.lv](mailto:go@ast.lv) elektroniski parakstītu Reģistrācijas veidlapu (3. pielikums) ar veiktajām izmaiņām un ar atzīmi “Atjaunot Ražošanas vienības informāciju”.

### Ja kādas Ražošanas vienības jauda palielinās kāda iemesla dēļ, ieskaitot Ražošanas vienības atjaunošanu vai uzlabošanu, tad, ja pievienotajai jaudai ir atsevišķa uzskaite, šādu papildu jaudu Reģistrā var reģistrēt kā atsevišķu Ražošanas vienību ar noteiktu pieteikšanās procesu, kas norādīts sadaļā E.460D.2.5. Gadījumā, ja pievienotajai jaudai nav atsevišķas uzskaites, esošā Ražošanas vienības informācija tiek mainīta, aizpildot un iesniedzot 3. pielikumā pieejamo veidlapu.

### Reģistrā tikai AST var mainīt par Ražošanas vienību esošo informāciju. Reģistrā Ražošanas vienības informācijas pārskatīšanu var veikt Konta turētājs, taču izmaiņas Reģistrā tiek veiktas tikai pēc tam, kad AST tās apstiprina. Reģistrā Konta turētājs var apskatīt Ražošanas vienības versijas statusu un, ja rodas jautājumi, sazināties ar AST izmantojot e-pastu [go@ast.lv](mailto:go@ast.lv).

### Ja AST uzzina par izmaiņām Ražošanas vienības reģistrācijas datos (pēc pārbaudes vai citādi), AST novērtēs izmaiņu ietekmi uz kvalificēšanas kritērijiem un 10 darba dienu laikā atbildēs Konta turētājam, norādot pieņemto lēmumu. AST var “bloķēt” Ražošanas vienību sistēmā, līdz tiek iesniegta atjaunināta informācija. Ražošanas vienība reģistrācija Reģistrā tiek apturēta, ja vairs netiek izpildīti *EECS IA* Ražošanas vienības kvalifikācijas kritēriji.

### Lai kvalificētos *EECS IA*, Ražošanas vienībai jāveic atkārtotu reģistrāciju ik pēc 5 (pieciem) gadiem, pretējā gadījumā Ražošanas vienības reģistrācija beidzas. Konta turētājam ir atkārtoti jāpiesakās Ražošanas vienības reģistrācijai pirms derīguma termiņa beigām. Konta turētājam jāiesniedz tie paši dokumenti, kas norādīti D.3. sadaļā. Tādējādi AST atkārtoti pārbaudīs iesniegto informāciju reģistrācijas veidlapā un dokumentāciju un turpinās Ražošanas iekārtas atkārtotu reģistrāciju Reģistrā no pieprasījuma spēkā stāšanās dienas vai nākamā kalendārā mēneša, skaitot no tā mēneša, kurā AST saņēma pieprasījumu, pirmās dienas.

### Pēc tam, kad Ražošanas vienība pārtrauc saņemt punktos C.4.2. un C.4.4. norādīto atbalstu Ražošanas vienības īpašniekam jāiesniedz Ražošanas vienības reģistrācijas/grozījuma veidlapa (3.pielikums) ar attiecīgajām izmaiņām atbalsta informācijā un EECS IA saņēmēja informācijā vai ar atzīmi par Ražošanas vienību dzēšanu. AST var izmantot BVKB informāciju Ražošanas vienības reģistrācijas/grozījuma veidlapas parakstīšanai, ja tajā ir veiktas attiecīgās izmaiņas BVKB informācija nav vecāka par 12 mēnešiem un Ražošanas vienība nav atbalstu pārtraukusi saņemt ne senāk par 12 mēnešiem. Pēc tam, kas Publiskais tirgotājs veicis visu tam pienākošo ražošanas periodu, kad tika saņemts atbalsts izdošanu tiek veiktas izmaiņas Reģistrā un Ražošanas vienības īpašnieks var pats pieprasīt EECS IA izdošanu.

# Reģistrēto Ražošanas vienību audits

### Periods starp Ražošanas auditora auditiem vienai Ražošanas vienībai nevar pārsniegt 5 gadus.

### Reģistrā reģistrētās Ražošanas vienību var pakļaut neplānotam un plānotam auditam. Ražošanas auditors var veikt auditu un dokumentu pārbaudi uz vietas Ražošanas vienības lokācijā. Neplānotas Ražošanas vienību audits tiek ierosināts ārpuskārtas gadījumos, ja ir pamats uzskatīt, ka reģistrācijas nosacījumi vairs netiek izpildīti. AST var veikt vai deleģēt Ražošanas auditoru plānotā audita veikšanai gadījumā, ja AST to uzskata par nepieciešamu. Atteikumu atļaut piekļuvi Ražošanas vienībai vai dokumentācijai var uzskatīt par *Līguma* pārkāpumu.

### Ja auditā tiek konstatētas būtiskas atšķirības no Reģistrā ierakstītā, Konta turētājam ir atkārtoti jāpiesakās Ražošanas vienības reģistrācijai, un pirms labojumu veikšanas attiecīgajai Ražošanas vienībai netiks izdoti *EECS IA*.

### Auditos pārbauda vai uzskaites iekārtas ir korekti novietotas, lai veiktu korektu izdodamā *EECS* IA izdodamo apjoma mērījumu.

### Auditos pārliecinās vai uzskaites iekārtas precizitāte atbilst prasībām, lai veiktu korektu izdodamā *EECS* IA izdodamo apjoma mērījumu, atbilstoši spēkā esošajiem tiesību aktiem un piemērotajiem standartiem.

### Auditos pārliecinās vai formula pēc kuras tiek noteikts izdodamais *EECS* IA apjoms korekti atbilst *EECS* IA produkta tīklā nodotās elektroenerģijas apjoma noteikšanas principiem.

### Reģistrācijas informācijas auditu veic no Ražošanas vienības vai Konta turētāja neatkarīgs Ražošanas auditors. Tas ir priekšnoteikums Ražošanas vienības reģistrēšanai Reģistrā.

### Konta turētājs vienmēr ir atbildīgs par AST sniegto informāciju, un Konta turētājam ir jānodrošina, ka Ražošanas auditors apstiprina attiecīgo informāciju, kuru ar 3., 4. un 5. pielikumā atrodamajām veidlapām tas ir iesniedzis AST.

### Konta turētājs vienmēr ir atbildīgs par ar attiecīgo Ražošanas vienību, kas apstiprināta *EECS IA* saņemšanai, saistīto izmaiņu paziņošanu AST un attiecīgajai Pilnvarotajai mērinstitūcijai.

### *EECS IA* pieprasījuma gadījumā Ražošanas vienībām, kas ražo elektroenerģiju augstas efektivitātes koģenerācijā, jāsniedz Ražošanas auditora deklarācijas apstiprinājums (deklarāciju veidlapa pieejama 4. pielikumā). Ievades parametru (Primārās enerģijas ietaupījums, kopējais primārās enerģijas ietaupījums, CO2 ietaupījums, CO2 emisiju apjoms) aprēķinam lietojams AIB koģenerācijas modelis, kurš ir pieejams: chp-go.tso.lv .

### Ražošanas iekārtām (piemēram, atkritumu un lauksaimniecības gāzes), kurās elektroenerģijas ražošanai izmanto vairāk nekā vienu enerģijas avotu, *EECS IA* pieprasījuma gadījumā, deklarācijai (deklarācijas veidlapa pieejama 5. pielikumā) jāsniedz Ražošanas auditora apstiprinājums.

# Reģistrācijas kļūda/izņēmumu apstrāde

### AST var jebkurā brīdī pārbaudīt Ražošanas vienību, ka tā ražo elektroenerģiju no atjaunojamiem enerģijas avotiem vai augstas efektivitātes koģenerācijā, veicot neplānotu auditu, kas aprakstīta D.6.1. Pārbaudes tiek veiktas, lai pārliecinātos, ka elektroenerģija tiek ražota no atjaunojamiem enerģijas avotiem un ka saražotās (tīklā nodotā) elektroenerģijas mērījumi un EECS, Domēna protokols un citi pasākumi, kas nepieciešami ražošanai no atjaunojamo enerģijas avotiem tiek ievēroti, kā arī pārbauda vai atbilst realitātei informācija, kas minēta pieteikuma reģistrēšanas veidlapā.

### Visas kļūdas *EECS IA*, kas radušās no Ražošanas vienības reģistrācijas datos esošas kļūdas dēļ, tiks apstrādātas saskaņā ar sadaļu CE.7E.7.9

### Ja AST konstatē, ka Konta turētājs pārkāpj produkta noteikumus, vai konstatē, ka Ražošanas vienība neatbilst *EECS* produkta Ražošanas vienības kvalifikācijas kritērijiem, attiecībā, pēc kuriem tā, ir reģistrēta, AST veic nepieciešamās darbības (informējot Konta turētāju), lai pārliecinātos, ka tā atbilst *EECS* noteikumu E3.3.9. sadaļas b) punktam; Konta turētāja būtiskas neatbilstības gadījumā, nepieciešamās darbības ietver attiecīgās Ražošanas vienības reģistrācijas anulēšanu minētā *EECS* produkta ietvaros.

### AST informē *AIB* par šādu pārkāpumu, ja tas varētu ietekmēt *EECS IA* nosūtīšanu no Latvijas Reģistra uz cita dalībnieka *EECS* reģistrācijas datubāzi.

# Izcelsmes apliecinājumu sistēmu administrēšana

# *EECS* izcelsmes apliecinājumu izdošana

### Saskaņā ar sadaļu **Error! Reference source not found.**, *EECS IA* ir vienīgais oficiālais EECS produkts Latvijā. *EECS IA* satura izmainīšana nav iespējama, jo par sistēmu un visiem ierakstiem atbild AST.

### Tikai Reģistrā reģistrētas Ražošanas vienības, kas ir savienotas ar sadales sistēmas operatoru vai pārvades sistēmas operatora tīklu, drīkst pieprasīt *EECS IA.* Ja Ražošanas vienība nav Reģistrā vai, ja AST nav informācijas par Ražošanas vienību vai tās uzskaiti, *EECS IA* nav iespējams izdot. Ražošanas vienības saražotā apjoma uzskaiti veic Pilnvarotās mērinstitūcijas (vairāk informācijas E.3).

### *EECS IA* izdod par elektroenerģijas vienību, kas saražota no atjaunojamiem enerģijas avotiem vai augstas efektivitātes koģenerācijā un tiek piegādāta (nodota) elektroenerģijas tīklā. Arī augstas efektivitātes koģenerācijas gadījumā par nodoto elektroenerģiju, kas iegūta no atjaunojamiem enerģijas avotiem, tiks izdots tikai viens *EECS IA.* Viena (1) *EECS IA* nominālvērtība ir viena (1) MWh. Visas identificējamās atlikušās kWh tiks pārnestas uz nākamo izdošanas periodu, līdz tiks sasniegta viena MWh. Par katru no atjaunojamiem enerģijas avotiem saražoto elektroenerģijas vienību izsniedz tikai vienu *EECS IA*, t. i., katru enerģijas vienību ņem vērā tikai vienu reizi. *EECS IA* izdod tikai tām Ražošanas vienībām, kas atbilst D.3. sadaļā aprakstītajiem kvalifikācijas kritērijiem un kuru noteiktā tīklā nodotā elektroenerģija atbilst uzskaites kritērijiem, kas aprakstīti E.3. sadaļā.

### *EECS IA* tiek izdoti par kopējo neto elektroenerģijas daudzumu, ko ražo Ražošanas vienība un piegādā tīklam Latvijā viena kalendārā mēneša laikā. Kontu turētāji var pieprasīt *EECS IA* izdošanu līdz 12 mēnešiem no ražošanas perioda beigu datuma. Tad *EECS IA* tiek izdoti ar īsāku derīguma termiņu, kas atbilst attiecīgās produkcijas izlaides beigām (mēnesis).

### IA, kas izdoti elektroenerģijas ražošanai, pirms AST ir oficiāli kļuvis par AIB locekli, tiek liegts eksportēt caur AIB centrālo Platformu, jo tie nav klasificēti kā *EECS IA* un tos nevar pārveidot par *EECS IA*.

### AST neizdod *EECS IA* Konta turētājam, kurš ir parādā AST par neapmaksātiem rēķiniem brīdī, kad tiek pieprasīts izdot *EECS IA*.

### Izdotie *EECS IA* pēc noklusējuma tiek nosūtīti uz Konta turētāju noklusējuma pārskaitījumu kontu. Pārskaitījumu kontus Reģistrā var mainīt.

# Procesi



### Konta turētājam Reģistrā ir jāpieprasa *EECS IA* izdošana. Konta turētājs var iesniegt pieprasījumu, izmantojot Reģistru, kur tas var redzēt, vai ir pieejami Ražošanas vienības uzskaites dati par neto tīklā nodotās elektroenerģijas apjomu, un pēc tam pieprasīt *EECS IA* izdošanu vai pieprasot izdošanu iesūtot uz [go@ast.lv](mailto:go@ast.lv) elektroniski parakstītu vēstuli norādot GSRN numuru, stacijas nosaukumu, ražošanas periodu, pieprasīto izcelsmes apliecinājumu tipu un pieprasīto izdošanas apjomu.

### Augstas efektivitātes koģenerācijas staciju gadījumā Konta turētājs aizpilda deklarāciju (4. pielikums) un gadījumā, ja Ražošanas vienība izmanto vairākus enerģijas avotus, Konta turētājs aizpilda deklarāciju (5. pielikums) *EECS IA* izdošanai par attiecīgo ražošanas periodu. Ievades parametru (Primārās enerģijas ietaupījums, kopējais primārās enerģijas ietaupījums, CO2 ietaupījums, CO2 emisiju apjoms) aprēķinam lietojams AIB koģenerācijas modelis. Pieejams - chp-go.tso.lv. Ikmēneša izdošanai deklarācijas jāiesniedz katru mēnesi. Informāciju ir iespējams iesniegt vienā deklarācijā (datiem jābūt ar mēneša granularitāti) par vairākiem mēnešiem, ja izdošana tiek pieprasīta par vairākiem ražošanas periodiem (derīguma termiņš tiek noteikts no ražošanas perioda beigām, nevis izdošanas datuma). Deklarācijām jābūt precīzām, uzticamām un Ražošanas auditora apstiprinātām, pretējā gadījumā AST noraidīs *EECS IA* izdošanas pieprasījumu. Ja AST to uzskata par pietiekamu, Konta turētājs var iesniegt pielīdzināmu Ražošanas auditora apstiprinājumu, lai apstiprinātu informāciju, kuru Konta turētājs sniedz savās deklarācijās (4. un 5. pielikums). Ja sākotnējā auditā trūkst kādas nepieciešamās informācijas, Konta turētājam par trūkstošajiem ierakstiem jāsniedz auditora apstiprinājums. Gadījumā, ja Konta turētājs pārstāv vairāk nekā vienu Ražošanas vienību, AST, pamatojoties uz savstarpēju vienošanos, ir tiesības piedāvāt atšķirīgu pieeju attiecībā uz 4. un 5. pielikumā prasīto datu saņemšanu.

### *EECS IA* tiek izdoti par mēneša kopējo neto elektroenerģijas apjomu, ko saražo un nodod tīklā Latvijā reģistrēta Ražošanas vienība.

### Ne vēlāk kā pēc 10 darbdienām no kalendārā mēneša beigām Pilnvarotās mērinstitūcijas sniedz AST informāciju par elektroenerģijas daudzumu (MWh), ko pēdējā kalendārā mēneša laikā saražojusi un tīklā nodevusi katra attiecīgajam tīklam pieslēgtā Ražošanas vienība.

### Ne vēlāk kā 10 darbdienu laikā pēc kalendārā mēneša beigām Publiskais tirgotājs formātā, par kuru ir vienojušies AST un Publiskais tirgotājs, sniedz informāciju par Ražošanas vienībām, kuras iepriekšējā mēnesī ir saņēmušas jaudas vai enerģijas ražošanas atbalstu. Pieprasot izdošanu, Publiskais tirgotājs norāda, cik lielā mērā enerģijas vienība ir guvusi atbalstu attiecīgajā ražošanas periodā (mēnesī). Informācija tiks manuāli ievadīta Reģistrāsistēmā kā daļa no izdošanas procesa.

### Ja rodas šaubas par skaitītāju rādījumu, visu deklarāciju vai valsts atbalsta shēmu informācijas precizitāti, AST šai Ražošanas vienībai neizsniedz *EECS IA*, tiek nekavējoties pārtraukta izdošana, kamēr šādas šaubas nav novērstas. Pēc tam AST sazinās ar Konta turētāju, lai uzzinātu, vai neatbilstību ir iespējams novērst. Izdošanu var veikt tikai tad, kad ir novērstas neatbilstības.

### Reģistrā AST veiks *EECS IA* izdošanu tikai pēc tam, kad būs saņemta E.2.2; E.2.4; E.2.5 sadaļā minētā informācija. Jebkura identificējamā atlikusī kWh tiks pārnesta uz nākamo izdošanas periodu, līdz tiks sasniegta viena MWh. Par katru saražoto elektroenerģijas vienību izdod tikai vienu *EECS IA*, t. i., katru enerģijas vienību ņem vērā tikai vienu reizi.

### Standarta gadījumā *EECS IA* izdošana prasīs ne vairāk kā 8 darba dienas no sākotnējā izdošanas pieprasījuma brīža vai brīža, kad visa informācija, kas uzskaitīta E.2.7. ir saņemta. Ja izdošanas pieprasījums sastāvēs no vairāk kā 320 unikālajiem pieprasījumiem (unikālais pieprasījums atbilst izdošanas pieprasījumam par vienu Ražošanas vienību vienā ražošanas periodā) tad izdošanas process var aizņemt proporcionāli ilgāku periodu,

### Konta turētājs Reģistrā saņem informāciju par *EECS IA* izdošanu Konta turētāja pārskaitījumu kontā, kā arī informāciju par izdoto *EECS IA*.

### *EECS IA*, kas tiks izdoti Ražošanas vienībām, pamatojoties uz Publiskā tirgotāja pieprasījumu, tiks nosūtīti uz Publiskā tirgotāja kontu, pamatojoties uz CC.4C.4.5.

# Uzskaite

### Sistēmas operatoram ir jāuzstāda elektroenerģijas uzskaites iekārtas uz piederības robežas. Mēraparatūrai jāreģistrē no tīkla saņemtā un tīklā nodotā elektroenerģija. Uzstādītajām elektroiekārtām jāatbilst prasībām, kas noteiktas normatīvajos aktos par kārtību, kādā veicama mērierīču apstiprināšana, primārā pārbaude un tirgus uzraudzība, kā arī normatīvajos aktos par metroloģiskajām prasībām attiecībā uz mērierīcēm un uz metroloģiskajām prasībām. Sistēmas operatori ir atbildīgi par periodisku elektroenerģijas mēriekārtu pārbaudi. Nacionālais likums par mērījumu vienotību: [https://likumi.lv/ta/id/42562-par-merijumu-vienotibu](https://likumi.lv/ta/en/en/id/42562-on-uniformity-of-measurements).

### Reģistrē tikai tās Ražošanas vienības, kas ir aprīkotas ar nepieciešamo uzskaiti. Ražošanas vienību uzskaite atrodas starp Ražošanas vienību un pārvades/sadales tīklu un no tās iespējams iegūt gan mēneša agregētos datus gan ikstundas datus. Uzskaitei ir obligāti jāatrodas robežpunktos, kas pastāv starp ražošanu un pārvadi vai sadali. Ražošanas vienībai piesaistāmos mērījumu punktus ražotājs vai tā pilnvarots pārstāvis norāda Ražošanas vienības reģistrācijas veidlapā (skatīt D.3). Pilnvarotās mērinstitūcijas nosūta elektroenerģijas uzskaites datus tieši AST, pamatojoties uz saskaņotu formātu starp AST un Pilnvarotajām mērinstitūcijām.

### Elektrības uzskaite tiek veikta, izmantojot elektrības skaitītājus, kas reģistrē enerģijas pārraidi vismaz ar stundas granularitāti. Visiem elektriskajiem skaitītājiem jābūt automatizētiem un automātiski nolasāmiem, izmantojot PLC, GPRS savienojumu vai internetu. Sistēmas operatori apkopo un nosūta AST katras Ražošanas vienības ikmēneša elektroenerģijas ražošanas datus.

### Pilnvarotās mērinstitūcijas (elektrotīkla operatori), kurām pieder elektroenerģijas skaitītāji, ir atbildīgas par mēriekārtām, kurām jāatbilst Latvijas tiesību aktu prasībām par periodisku metroloģisko kontroli un testēšanu, un par izmērīto datu validāciju.

### Konta turētājs ir atbildīgs par visām neelektriskajām mēriekārtām (ja šādi dati ir nepieciešami), kas atbilst Latvijas tiesību aktu prasībām par periodisku metroloģisko kontroli un testēšanu. Šos datus apstiprina Ražošanas auditors.

### Pirms *EECS IA* izdošanas Ražošanas vienībai, kas izmanto vairākus enerģijas avotus, Konta turētājam (elektroniski) jāiesniedz AST aizpildīta vairāku enerģijas avotu deklarācijas veidlapa (5. pielikums), kuru ir apstiprinājis ražošanas auditors (vai pielīdzināma audita rezultāti, ko aizpildījis Ražošanas auditors, ja AST to uzskata par pietiekamu (skatīt E.2.2)). Sadedzināmā kurināmā gadījumā 5. pielikumā deklarētā proporcija jāaprēķina saskaņā ar E.5. Pēc tam AST izdod *EECS IA* atbilstoši ievadītās enerģijas avota proporcijas koeficientam, ņemot vērā ražošanas deklarāciju (5. pielikums) un kopējo neto saražoto elektroenerģijas daudzumu, kas iegūts no mērījumu datiem, ko nosūtījušas Pilnvarotās mērinstitūcijas. Atbilstoši C.4.1 norādītajiem nacionālajiem tiesību aktiem Ražošanas vienības, kas saņem valsts atbalstu (ja attiecināms) jāiesniedz vairāku enerģijas avotu deklarācijas veidlapa 5 mēnešus kopš attiecīgā ražošanas perioda sākuma, lai Publiskais tirgotājs spētu veikt EECS IA izdošanas pieprasījumu. Katru mēnesi līdz 10.datumam AST informē BVKB par Ražošanas vienībām, kas nav izpildījušas šos noteikumus.

### Pirms augstas efektivitātes koģenerācijas *EECS IA* izdošanas Ražošanas vienības Konta turētājam (elektroniski) jāiesniedz AST aizpildīta koģenerācijas deklarācijas veidlapa (4. pielikums), kuru ir apstiprinājis Ražošanas auditors (vai pielīdzināma audita rezultāti, ko aizpildījis Ražošanas auditors, ja AST tos uzskata par pietiekamu (skatīt E.2.2)). Ievades parametru (Primārās enerģijas ietaupījums, kopējais primārās enerģijas ietaupījums, CO2 ietaupījums, CO2 emisiju apjoms) aprēķinam lietojams AIB koģenerācijas modeļa, kas pieejams: chp-go.tso.lv. Pēc tam AST izsniedz *EECS IA* atbilstoši koģenerācijas deklarācijas (4. pielikums) ievades parametriem un kopējai neto saražotajai elektroenerģijai, izmantojot mērījumu datus, ko sniedza Pilnvarotās mērinstitūcijas. Atbilstoši C.4.1 norādītajiem nacionālajiem tiesību aktiem Ražošanas vienības, kas saņem valsts atbalstu (ja attiecināms) jāiesniedz augstas efektivitātes koģenerācijas deklarācija vai Apliecinājuma forma (6.pielikums), kurā tiek apliecināts, ka nav sasniegti augstas efektivitātes koģenerācijas kritēriji, 5 mēnešus kopš attiecīgā ražošanas perioda sākuma, lai Publiskais tirgotājs spētu veikt EECS IA izdošanas pieprasījumu. Katru mēnesi līdz 10.datumam AST informē BVKB par Ražošanas vienībām, kas nav izpildījušas šos noteikumus.

### Atbilstoši uzskaites datiem un uzskaites shēmai AST katrai Ražošanas vienībai nosaka neto tīklā nodotās elektroenerģijas apjomu un ievada to Reģistrā:

### Ja Ražošanas vienībai ir tikai viens uzskaites punkts, neto tīklā nodotās elektroenerģijas apjoms vienāds ar uzskaites punktā ražošanas periodā tīklā nodotās elektroenerģijas apjomu.

### Ja Ražošanas vienībai ir vairāki uzskaites punkti (tajā skaitā pašpatēriņa uzskaite), neto tīklā nodotās elektroenerģijas apjomu aprēķina katrai stundai no ikstundas datiem. No tīklā nodotās elektroenerģijas apjoma atņem no tīkla saņemto elektroenerģijas apjomu, ja kādā stundā tīklā nodotās elektroenerģijas apjoms mazāks par no tīkla saņemtās elektroenerģijas apjomu tad attiecīgās stundas neto tīklā nodotās elektroenerģijas apjoms vienāds ar 0. Ikstundas neto tīklā nodotās elektroenerģijas apjomus agregē, lai iegūtu mēneša neto tīklā nodotās elektroenerģijas apjomu.

### Ja Ražošanas vienībai ir vairāki uzskaites punkti (tajā skaitā pašpatēriņa uzskaite), bet neto tīklā nodotās elektroenerģijas apjoms nosakāms savādāk kā norādīts E.3.8.2.punktā ražotājs vai tā pilnvarots pārstāvis iesniedz AST pielietojamo neto tīklā nodotās elektroenerģijas apjoma noteikšanas loģiku un informāciju par pielietošanas iemeslu. Pielietojamo neto tīklā nodotās elektroenerģijas apjoma noteikšanas loģiku apstiprina Ražošanas auditors.

### Nav veikti pasākumi, lai novērtētu un/vai koriģētu skaitītāju rādījumos līniju zudumus.

# Enerģijas pārveide un enerģijas akumulācija (ieskaitot hidroakumulāciju)

### Pašlaik Latvijā nav enerģijas pārveides (šobrīd nav arī citu veidu IA kā elektroenerģijas), enerģijas akumulācijas vai hidroakumulācijas sistēmu. Ja šādas Ražošanas vienību tiktu ieviestas tīklā, Latvijas Domēna protokols tiktu attiecīgi atjaunināts šādu izmaiņu atspoguļošanai.

### Netiek izdoti izcelsmes apliecinājumi par no uzkrājošām ierīcēm tīklā nodoto elektroenerģiju.

# Sadedzināmais kurināmais

### Konta turētājam, kura Ražošanas vienība deklarē kopējo ģenerāciju no vairākiem enerģijas avotiem, pirms *EECS IA* izdošanas detalizēti jāziņo par enerģijas avotu izmantošanas koeficientiem un deklarācijai jābūt Ražošanas auditora pārbaudītai . Tiek piemērots standarta aprēķins, kas noteikts *EECS* noteikumu N6.3.2 sadaļā. Ražošanas/patēriņa deklarācijas standarta forma ir atrodama 5. pielikumā.

### Visas sadedzināmā kurināmā padeves (ja nepieciešams) tiek atsevišķi uzskaitītas un Konta turētājiem tās jāiesniedz tonnās vai 1000 m3 un zemākā kurināmā siltumspēja MJ/kg vai MJ/m3.

### Patēriņa deklarācijā (5. pielikums) par katru degošu izejvielu jānorāda:

### M1, C1 vērtības... Mn un Cn; un

### enerģijas avota izmantošanas koeficients noteiktai izejvielai un periodam – koeficients, kas nav lielāks par L, kur L ir ģenerācijas īpatsvars no attiecīgās izejvielas no kopējā ģenerācijas apjoma, kas šajā periodā saražots, un to aprēķina šādi:

#### 

kur:

M1 – ir Ražošanas vienībai attiecīgā izmantotā enerģijas avota masa noteiktajā periodā.

C1 – ir Ražošanas vienībai attiecīgā izmantotā enerģijas avota vidējā siltumspēja noteiktajā periodā.

Mn – pārējo noteiktajā periodā izmantoto enerģijas avotu masa, neietverot aprēķināmo enerģijas avotu šai Ražošanas vienībai noteiktajā periodā.

Cn ir pārējo noteiktajā periodā izmantoto enerģijas avotu vidējā siltumspēja, neietverot aprēķināmo enerģijas avotu šai Ražošanas vienībai noteiktajā periodā.

# Formāts:

### *EECS IA* izdod tādā formātā, kādu *AIB* ik pa laikam var noteikt. *EECS IA* sertifikāta piemērs ir parādīts 7. pielikumā.

### *EECS IA* un tajos esošajai vai tajos norādītajai informācijai jābūt formātā, kas noteikts papildu dokumentā “*HubCom*”.

### Augstas efektivitātes koģenerācijā ražotās elektroenerģijas *EECS IA* jānorāda šāda informācija:

### kurināmā zemākā siltumspēja megadžoulos uz kilogramu vai megadžoulos uz kubikmetru gāzveida kurināmajam vai megadžoulos uz litru šķidrajam kurināmajam;

#### Siltuma izmantošana;

#### CO2 emisijas ietaupījums;

#### radītās CO2 emisijas;

#### primārās enerģijas ietaupījums.

### Saskaņā ar nacionālajiem normatīvajiem aktiem par ģenerāciju no fosilā kurināmā, papildu *EECS* noteikumos noteiktajām prasībām, *EECS IA* jāietver vienlaikus ar ģenerēto elektrisko enerģiju saražotās siltumenerģijas daudzums un koģenerācijas iekārtas elektroenerģijas un siltumenerģijas ražošanas nominālo efektivitāti.

### Informācija par radioaktīvajiem atkritumiem nav paredzēta *EECS IA*, kas izdoti Latvijas Domēnā, jo pašlaik Latvijā nav atomstacijas un saskaņā ar nacionālajiem tiesību aktiem nevienam nav pilnvaru izdot *EECS IA* kodolenerģijas ražošanai; izmaiņu gadījumā tiks atjaunināts Domēna protokols.

# *EECS* sertifikātu nosūtīšana un saņemšana



### Konta turētājs iegūs drošu elektronisku piekļuvi savam kontam, kā norādīts sadaļā E.460D.1.5, dodot iespēju *EECS IA* nosūtīšanai uz citu kontu Reģistrā vai ar *AIB* centrālās Platformas starpniecību veikt nosūtīšanu uz citu *EECS* reģistrācijas datubāzi citā Domēnā.

### Tikai personas, kuras Konta turētājs ir attiecīgi pilnvarojis, var pieprasīt *EECS IA* nosūtīšanu no šī Konta turētāja darījumu konta. Pilnvarotās personas jāidentificē konta pieteikuma veidlapā (2. pielikums). Pilnvarotās personas var pievienot arī šī Konta turētāja pamata lietotājs (-i).

### Saskaņā ar Latvijas likumdošanu, no Latvijas EECS IA reģistra var tikt nosūtīti tikai izcelsmes apliecinājumi, kas atbilst *EECS IA* prasībām, kā arī saņemti tikai *EECS IA* prasībām atbilstoši izcelsmes apliecinājumi, kas izdoti Eiropas Savienības dalībvalstīs un Eiropas Ekonomikas zonā.

### Nosūtīšanas ierosināšanu Reģistrā veic pārdevēja Konta turētājs. Nosūtīšanas veidlapu aizpilda pārdevēja Konta turētājs (neatkarīgi no tā, vai tas ir pats ražotājs, vai pilnvarots Konta turētājs), kurā ir šādi dati:

### Nosūtāmo *EECS IA* summa;

### Saņēmēja Konta turētāja Domēns;

### Saņēmēja Konta turētājs.

### *EECS IA* nosūtīšana un tās apstiprināšana tiek automatizēta. Pēc tam, kad Konta turētājs ir uzsācis nosūtīšanu, Reģistrs nekavējoties parāda ziņojumu par to, vai iniciēšana ir bijusi veiksmīga. Ja nosūtīšanas iniciēšana ir veiksmīga, *EECS IA* tiek automātiski nosūtīti uz saņēmēju kontu. Ja nosūtīšanas iniciēšana nav veiksmīga, *EECS IA* neatstāj sākotnējā Konta turētāja kontu. Nosūtīšana starp kontiem, kas atrodas dažādos reģistros, veiksmīga nosūtīšanas ir atkarīga no *AIB* centrālās Platformas un saņēmēja reģistra verifikācijas procesa. Kad *EECS IA* ir nosūtīšanas procesā, tos nevar nosūtīt citur. Ja nosūtīšana nav veiksmīga, *EECS IA* atgriežas sākotnējā Konta turētāja kontā.

### *EECS IA*, kas ir izlietoti vai kuriem ir beidzies derīguma termiņš, nav nosūtāmi.

### Pēc tam, kad *EECS IA* ir bijis nosūtīts uz tāda lietotāja Reģistrā, kurš nav centrālās Platformas lietotājs, tos vairs nevar nosūtīt, izmantojot centrālo Platformu. AST ir atļauts izmantot centrālo platformu, tikai nosūtot *EECS IA* jebkuram citam centrālās Platformas lietotājam, izņemot ar citiem nosūtīšanas veidiem vai atbilstoši atsevišķām vienošanām.

### Ārpus Domēnu eksports tiek veikts kā izlietošana, ja tās saņēmējs atrodas citā Domēnā vai valstī ,kura nav pieslēgta AIB centrālajai platformai un, ja attiecīgā Domēna Izdevējiestāde ir noslēgusi savstarpējo Ārpus domēna eksporta/importa apmaiņas vienošanos, ja tāda nepieciešama.

### Ārpus Domēnu imports tiek veikts ārpus Latvijas EECS IA reģistra (skatīt arī E.9.3), informāciju par importētajiem EECS prasībām atbilstošajiem IA saglabājot atdalītā datubāzē. Ārpus Domēnu importu iespējams veikt, ja Domēns no tiek importēti EECS IA nav pieslēgts AIB centrālajai platformai un, ja ir noslēgta savstarpējā Ārpus domēna eksporta/importa apmaiņas vienošanās ar attiecīgā Domēna Izdevējiestādi.

### Nav ierobežojumu kādi EECS IA tiek nosūtīti caur AIB centrālo platformu – visi enerģijas avoti un EECS IA tipi ir pieļaujami.

# Traucējumu, labojumu un kļūdu administrēšana

### Pēc izdošanas *EECS IA* datus nevar mainīt vai dzēst, izņemot kļūdu labošanu.

### AST ir tiesības veikt koriģējošas darbības, piemēram, *EECS IA* nosūtīšanu Reģistrā, kur *EECS IA* ir kļūdaini nosūtīti.

### AST ir tiesības veikt koriģējošas darbības, piemēram, *EECS IA* anulēšanu Reģistra kontā, kurā kļūdaini izdoti *EECS IA*. AST ir tiesības atgūt izmaksas, vienoties ar citu Konta turētāju par tāda paša veida sertifikātu anulēšanu no šī cita Konta turētāja darījumu konta, ja *EECS IA* nav šī Konta turētāja pārskaitījumu kontā, lai, ciktāl tas ir praktiski iespējams, *EECS IA* tiek anulēti par summu un finansiālo vērtību, kas novērš neatbilstību.

### AST ir tiesības labot ienākošā darījuma konta numuru, ja konta numurs nav pārskaitījumu konta numurs un ir iespējams noteikt pareizu konta numuru.

### Ja rodas kļūda mērījumu datos, uz kuru pamata ir izveidoti *EECS IA*, AST šo kļūdu izlabos. Ja sertifikāti ir nepareizi izdoti, t. i., lielāks daudzums, un tiek tirgoti, kļūda nākotnē tiks novērsta, nākamajā periodā izsniedzot mazāku sertifikātu daudzumu.

### Ja tehnisku iemeslu dēļ nav iespējams veikt nosūtīšanu, to var atrisināt, izlietojot *EECS IA* izmantošanai citā Domēnā, ievērojot AST un importējošās Izdevējiestādes vienošanos.

### AST izlabo visas kļūdas noteiktajos *EECS IA* vai attiecībā uz tiem, ja šādi *EECS IA* vēl nav nosūtīti no attiecīgā darījumu konta.

### AST var rediģēt savā Reģistrā esošo *EECS IA*, lai novērstu kļūdu, kas radusies pirms tā nosūtīšanas kontā, kurā tas tajā laikā atrodas, ar nosacījumu, ka:

### (a) Konta turētājs ir piekritis šādām izmaiņām;

### (b) ir pamatoti apmierināta prasība, ka jebkāda nepamatota *EECS* tirgus dalībnieka iedzīvošanās šādas kļūdas rezultātā, ciktāl tas ir praktiski iespējams, ir likvidēta; un

### (c) ir pamatoti apmierināta prasība, ka izmaiņas pašas par sevi nerada nepamatotu Konta turētāja iedzīvošanos.

### Gadījumā, ja *EECS IA* vairs nav Latvijas Domēnā, vai gadījumā, ja kļūdaini *EECS IA* tiek nosūtīti uz Latvijas Domēnu no cita Domēna, AST sadarbosies ar citām Izdevējiestādēm, lai anulētu vai labotu kļūdainos *EECS IA.*

### Konta turētājs vai tirgus dalībnieks, kas iesaistīts darījumā ar Konta turētāju no Latvijas Domēna, var ziņot par problēmu, iesniedzot identificētus darbības traucējumus, kļūdas vai pieprasītus labojumus pa e-pastu uz [go@ast.lv](mailto:GO@ast.lv). Ja tas būs iespējams, AST atrisinās problēmu 5 darba dienu laikā un informēs Konta turētāju par savu lēmumu. Ja problēmu nevarēs atrisināt 5 darba dienu laikā, AST atbildēs uz e-pastu, lai informētu, kā šī problēma tiks risināta, un informēs par tās atrisināšanai paredzamo laiku.

# *EECS* sertifikātu aprites cikla beigas – izlietošana

### Izlietošana ir *EECS IA* izņemšana no apgrozības. Pēc izlietošanas *EECS IA* nevar nosūtīt uz citu kontu, un tāpēc tos vairs nevar tirgot (nosūtīt). *EECS IA*, kura derīguma termiņš ir beidzies, nav izlietošanai vai nosūtīšanai derīgs, jo Reģistrs automātiski izbeidz *EECS IA* derīgumu saskaņā ar Derīguma termiņa noteikumiem, kas aprakstīti CE.7E.9.9.

### *EECS IA* var izlietot lietošanai Latvijas Domēnā. Patēriņa periods jānorāda viena kalendārā gada ietvaros un par iepriekšējā gada (X-1) patēriņu izlietošanu var veikt līdz nākamā gada (X) 1.aprīlim un izlietošana par nākotnes periodiem iespējama tikai esošā kalendārā gada ietvaros.

### *EECS IA* var izlietot izmantošanai citos *EECS IA* Domēnos, ja šādu *EECS IA* nosūtīšana uz citu Domēnu nav iespējama un ar šī otra Domēna shēmas dalībnieku ir spēkā izlietošanas līgums. Šādi izlietošanas līgumi pieprasa, lai izlietojošais shēmas dalībnieks cita Domēna sistēmas dalībniekam sniedz statistikas informāciju par izlietotajiem *EECS IA* un visos saistītajos Izlietošanas atskaitēs iekļauj Domēna identitāti, Konta turētāju un mērķi, kāpēc *EECS IA* tika izlietoti.

### *EECS IA* var izlietot lietošanai valstīs, kas nav pieslēgtas *AIB* centrālajai Platformai, ārpus Domēnu izlietošana.

### Kontu turētāji, kuriem Reģistrā ir *EECS IA*, var veikt izlietošanu, veicot darbību Reģistrā. Konta turētājam jānorāda izlietojamie *EECS IA*, kā arī patēriņa valsts, izlietošanas mērķis, pielietojuma kategorija, saņēmēja nosaukums, veids un atrašanās vieta un ar to saistītais patēriņa periods. Konta turētājs var izvēlēties izlietot daļu vai visu noteikto sertifikātu paketi vai vairākus to komplektus.

### *EECS IA* izlietošana tiek automatizēta, izmantojot Reģistra izlietošanas funkcionalitāti. *EECS IA* izlietot var tikai vienu reizi, un, kad *EECS IA* ir izlietots, tas tiek izņemts no apgrozības un nav pieejams darījumiem. Izlietotie *EECS IA* tiek izņemti no pārskaitījumu konta, mainot to statusu uz “izlietots”; pēc izlietošanas tie neparādās nevienā Reģistra kontā. Konta turētājam, kurš veic izlietošanu, ir pilnīga piekļuve, lai Reģistrā skatītu sīkāku informāciju par izlietošanas procesu, vai arī viņš var AST pieprasīt oficiālu paziņojumu par izlietošanu (7. pielikums).

### Pēc izlietošanas Konta turētājs Reģistrā uzreiz saņem apstiprinājumu par veiksmīgu vai neizdevušos izlietošanas procesu.

### Katru mēnesi AST ģenerālsekretāram iesniedz paziņojumu par to *EECS IA* skaitu, kuri izlietoti saskaņā ar EECS noteikumiem C7.1.2 un E.9.4.

### Izlietošanai derīgi ir tikai EECS IA, kas izdoti par no atjaunojamiem resursiem saražoto elektroenerģiju vai EECS IA ar augstas efektivitātes koģenerācijas pazīmi.

# *EECS* sertifikātu aprites cikla beigas – derīguma termiņa beigas

### *EECS IA* termiņš beidzas 12 mēnešus pēc attiecīgās enerģijas vienības attiecīgā ražošanas perioda beigām. Tas nozīmē, ka, piemēram, 2021. gada janvāra ģenerācijai izdotais *EECS IA* zaudē spēku 2022. gada 31. janvārī.

### *EECS IA*, kuru derīguma termiņš ir beidzies, vairs nav derīgi nosūtīšanai vai citām darbībām. Termiņa brīdinājuma periodam Reģistrā ir noteikts 30 dienas. Ja Konta turētājs nereaģē, izlietojot *EECS IA* vai nosūtot (pārdodot) *EECS IA* kādam, kurš pēc tam tos izlieto, tad *EECS IA* termiņš beigsies. Ar šiem *EECS IA* nav iespējams veikt nekādas darbības. Neapliecinātās elektroenerģijas izcelsmes sastāva aprēķināšanai tiks izmantoti *EECS IA*, kuru derīguma termiņš ir beidzies.

### Reģistra sistēma nodrošina, ka *EECS IA*, kuru derīguma termiņš ir beidzies, nav nosūtīšanai pieejami, tā kā Reģistrs saskaņā ar derīguma termiņa noteikumiem E.10.1 automātiski veic *EECS IA* derīguma izbeigšanu.

# *EECS* sertifikātu aprites cikla beigas – anulēšana

### Anulētie *EECS IA* vairs nav nosūtīšanai derīgi.

### Pēc attiecīgā Konta turētāja pieprasījuma vai citādi saskaņā ar *EECS* shēmas noteikumiem, kas aprakstīti sadaļā CE.7E.7.9, AST var anulēt *EECS IA*, kas atrodas tā Reģistrā esošajā kontā.

# Izdevēja pārstāvji

# Ražošanas auditors

### Ražošanas auditors pārbauda un apstiprina veidlapās sniegto informāciju (3., 4. un 5. pielikums). Ražošanas auditori izmanto nozares labāko praksi un ietver arī pārbaudes uz vietas. Maksa par Ražošanas vienībai nepieciešamajiem pakalpojumiem tiek noslēgta, pamatojoties uz savstarpēju vienošanos. AST nav atbildīgs par Ražošanas auditora pakalpojumu izmaksām. Prasības un saite uz Ražošanas auditoru sarakstu ir pieejama 1. pielikumā.

# Ražošanas reģistrētājs

### AST darbojas kā Ražošanas reģistrētājs un ir atbildīgs par Ražošanas vienību reģistrēšanas pieteikumu izvērtēšanu attiecīgo *EECS* produktu un nacionālo tiesību aktu prasību izpildīšanai.

### **Pilnvarotās mērinstitūcijas**

### Pilnvarotās mērinstitūcijas definētas sadaļā B.3.3. un to funkcijas Latvijas Domēnā aprakstītas E.3.sadaļā.

# Darbību pārskati

# Publiskie ziņojumi

### Saskaņā ar nacionālo likumu AST ir pienākums ne vēlāk kā 30 kalendārās dienas pēc kalendārā mēneša beigām savā tīmekļa vietnē https://www.ast.lv/lv/content/elektroenergijas-izcelsmes-apliecinajumi publicēt informāciju par[[1]](#footnote-2):

### Izdotajiem *EECS IA* par elektroenerģijas daudzumu (MWh), kas ģenerēta Latvijā no atjaunojamiem enerģijas avotiem un augstas efektivitātes koģenerācijas procesā un kas tiek nodots elektroenerģijas tīkliem, pagājušajā kalendārajā mēnesī, norādot to atbilstošo enerģijas avotu veidu;

### Katru mēnesi Reģistra publiskajā statistikā1 par Latvijas Domēnu tiks publicēta *EECS IA* darbību iepriekšējā mēneša statistika. Publikācijā ietilpst šādi vienumi (datu vienības tiek publicētas kopumā un sadalītas pa enerģijas avotu veidiem):

### Izdoto *EECS IA* daudzums;

### Izlietoto *EECS IA* daudzums;

### Importēto *EECS IA* daudzums;

### Eksportēto *EECS IA* daudzums;

### Iekšēji nosūtīto *EECS IA* daudzums;

### *EECS IA*, kam beidzies derīguma termiņš, daudzums;

### Citu *AIB* dalībnieku izdoto *EECS IA* atzīšana un *EECS IA* nosūtīšana un izlietošana, to parādot atbilstoši enerģijas avotu veidiem.

### AST ne retāk kā reizi trijos mēnešos *AIB* ģenerālsekretāram iepriekšējo trīs kalendāro mēnešu laikā darīs pieejamu attiecīgās shēmas izcelsmes apliecinājumu apjomu katram *EECS* produktam.

### AST, publicējot visu informāciju, nodrošina *EECS* tirgus dalībnieku sniegtās informācijas konfidencialitāti un personas datu tiesiskās aizsardzības prasību ievērošanu.

# Ierakstu saglabāšana

### AST glabā visus ierakstus, kuriem tam ir bijusi piekļuve, attiecībā uz visiem *EECS IA* vismaz 10 gadus pēc izlietošanas vai derīguma termiņa beigām vai uz laiku, ko var pieprasīt attiecīgie piemērojamie valsts tiesību akti.

# Kārtība tirgus pārskata sniegšanai

### AST informēs *AIB* par visām nozīmīgajām izmaiņām tiesību aktos attiecībā uz *EECS* shēmu Latvijā, it īpaši, ja tas ietver izmaiņas Latvijas Domēna protokolā.

### AST piemēros paredzētos noteikumus attiecībā uz jebkuru neatbilstību. AST sniegs visu nepieciešamo informāciju *AIB*, lai atrisinātu vai izmeklētu šādu darbību.

### Ja AST uzzina, ka Kontu turētāji nepilda *EECS* produkta noteikumus tiktāl, ciktāl tie pārkāpj Konkurences likumu vai jebkuru citu piemērojamo likumu, kas reglamentē finanšu tirgu darbību, AST par to ziņos attiecīgajām kompetentajām iestādēm. AST ziņos *AIB* par šādiem incidentiem tiktāl, ciktāl tas nepārkāpj konfidencialitātes prasības attiecībā uz saistītajiem Konta turētājam.

### Ja AST konstatē, ka Konta turētājs pārkāpj produkta noteikumus, vai konstatē, ka Ražošanas vienība neatbilst *EECS IA* Ražošanas vienības kvalifikācijas kritērijiem attiecībā, uz kuru tā ir reģistrēta, tad AST:

### veic pasākumus, lai nodrošinātu, ka *EECS IA* netiek izdots Ražošanas vienībām, kas neatbilst produkta noteikumiem un Ražošanas vienības kvalifikācijas kritērijiem. Šāda darbība ietver arī Konta turētājam būtiskas neatbilstības gadījumā attiecīgās Ražošanas vienībās reģistrācijas pārtraukšanu šī *EECS* produkta vajadzībām; un

### AST paziņos *AIB* par šādu pārkāpumu, ja AST pamatoti uzskatīs, ka šāds pārkāpums varētu ietekmēt *EECS IA* nosūtīšanu no tā Reģistra uz cita dalībnieka *EECS* reģistrācijas datubāzi.

# Izdevējiestāžu apvienība:

# Dalība

### AIB apvieno Eiropas sertifikācijas shēmu Izdevējiestādes. AIB veicina standartizētas sistēmas izmantošanu, kuras pamatā ir saskaņota vide, struktūras un procedūras, lai nodrošinātu drošu EECS sistēmas darbību. Ar savām neatkarīgajām un salīdzinošajām partneru pārbaudēm un arī periodiskajiem auditiem, AIB nodrošina stabilu ietvaru uzticamiem un pret krāpniecību drošām Izcelsmes apliecinājumu sistēmām. Cita starpā AIB rīcībā ir instrumenti, lai apturēt transakcijas caur AIB centrālo Platformu. AST uzskata dalību *AIB* par galveno soli iespējamo *EECS IA* importa un eksporta šķēršļu novēršanā.

### Gadījumā, ja AST ar jaunu likumu aizstāj, cita Izdevējiestāde Latvijas Domēnam, *AIB* ir nekavējoties jāinformē. Šajā situācijā AST veiktu nepieciešamās darbības, lai garantētu pareizu pāreju uz jauno Izdevējiestādi.

### Ja AST vairs nav pilnvarotā, Izdevējiestāde attiecībā uz *EECS* produktu, tā pārskata savu Reģistru tā, lai katra Latvijas Domēnā esošā Ražošanas vienība vairs nebūtu reģistrēta šī *EECS* produkta vajadzībām, tiktu pārtraukta EECS IA izdošana un pēc pārejas perioda Reģistrs jāatslēdz.Konta turētājiem ir pienākums veikt maksājumus AST par periodu, kad AST bija izdevējiestāde.

### Ja AST vairs nav *EECS* shēmas dalībnieks, tas pārskata *Reģistu*, lai visas tajā reģistrētās Ražošanas vienības vairs netiktu reģistrētas katra *EECS* produkta vajadzībām attiecībā uz ģenerēto elektroenerģiju, uz kuru attiecas šī *EECS* shēma. Reģistrā jāpārtrauc EECS IA izdošana un pēc pārejas perioda Reģistrs jāatslēdz.

### AST nodrošina, ka Latvijas Domēna protokols atbilst attiecīgajam *EECS* produkta noteikumiem un ka tas atbilst *EECS* noteikumiem, kas izveidoti *EECS* shēmai attiecībā uz attiecīgo elektroenerģijas ģenerāciju.

# Sūdzības *AIB*

### *EECS* tirgus dalībnieki var rakstveidā paziņot *AIB* ģenerālsekretāram (un sniegt pierādījumus, kas pamato viņu sūdzību), ka:

### Pilnvarotā Izdevējiestāde attiecībā uz *EECS* produktu pārkāpj Produktu noteikumu prasības attiecībā uz šo *EECS* produktu; vai

### Produkta noteikumi neatbilst attiecīgajām *EECS* noteikumu prasībām. Tad, ja pierādījumi, ko ir saņēmusi pilnvarotā Izdevējiestāde, dod pietiekamu iespēju atbildēt uz šādu apgalvojumu, ģenerālsekretārs uzaicina attiecīgo pilnvaroto Izdevējiestādi atbildēt.

#### AIB ģenerālsekretārs uzaicina attiecīgo autorizēto Izdevējiestādi, lai sniegtu skaidrojumus izteiktajām sūdzībām.

# Izmaiņu kontrole

## Sūdzības AST

I.1.1. AST centīsies izskatīt sūdzības, kas saņemtas pa e-pastu [go@ast.lv](mailto:go@ast.lv), cik drīz vien iespējams un ne ilgāk kā 20 darba dienu laikposmā. Sūdzības un strīdu izskatīšana notiks saskaņā ar Latvijas nacionālo likumdošanu.

# Strīdi

### Visi strīdi un nesaskaņas, kas var rasties, tiks atrisinātas sarunu ceļā pa e-pastu [go@ast.lv](mailto:go@ast.lv). Ja 20 darba dienu laikā vienošanos nevar panākt, jebkurai pusei ir tiesības ierosināt strīdu izšķiršanu Latvijas tiesās.

## Izmaiņu pieprasījumi

### *EECS* tirgus dalībnieks var ierosināt izmaiņu Latvijas Domēna protokolā.

### Šādam priekšlikumam jāietver sīks apraksts, ieskaitot precīzu specifikāciju par visām ierosinātajām Latvijas Domēna protokola izmaiņām, un tas ir rakstveida jānosūta AST.

### Saņemot šādu pieprasījumu, AST:

### atbildēs uz pieprasījumu, aprakstot procedūras, kas jāievēro, un novērtēs, kad gaidāma atbilde;

### konsultēsies ar citiem *EECS* tirgus dalībniekiem Latvijā un attiecīgā gadījumā ar citiem *AIB* dalībniekiem;

### izlems, vai pieprasījums un tā ietekme, pēc tā domām, ir pamatota;

### informēs dalībniekus Latvijā par šī lēmuma iznākumu.

### AST var veikt tādas Latvijas Domēna protokola izmaiņas, kas pēc tā domām ir nepieciešamas efektīvai, pārredzamai un produktīvai tirgus darbībai.

### Jebkuras izmaiņas Latvijas Domēna protokolā ir jāapstiprina *AIB* (novērtēšanas grupa saskaņā ar *EECS* noteikumu L5.2.1. sadaļu un pilnsapulces iepriekšēju piekrišanu saskaņā ar *EECS* noteikumu L5. sadaļas noteikumiem), kurai jāapstiprina, ka šādas izmaiņas nav pretrunā ar Eiropas Enerģijas sertifikācijas Reģistra Izdevējiestāžu apvienības *(AIB)* principiem un darbības noteikumiem.

### Izmaiņu ieviešana tiks nosūtīta dalībniekiem pa e-pastu, un tā stāsies spēkā pēc dokumentācijas publicēšanas tīmekļa vietnē [*www.aib-net.org*](http://www.aib-net.org) un AST tīmekļa vietn*ē* https://www.ast.lv/lv/content/elektroenergijas-izcelsmes-apliecinajum.

# 1. pielikums: Kontaktu saraksts

**Pilnvarotā Izdevējiestāde/Reģistra operators**

Latvijas elektroenerģijas pārvades sistēmas operators AS “Augstsprieguma tīkls”, Dārzciema iela 86, Rīga, LV-1073, Latvija (+371) 67728353 [go@ast.lv](mailto:go@ast.lv); [www.ast.lv](http://www.ast.lv).

**Reģistra atbalsts**

Latvijas elektroenerģijas pārvades sistēmas operators AS “Augstsprieguma tīkls”, Dārzciema iela 86, Rīga, LV-1073, Latvija, [go@ast.lv](mailto:go@ast.lv);

**Ražošanas auditori**

Ražošanas auditors var būt:

* auditors, kuram ir derīga Latvijas Nacionālās akreditācijas biroja (LATAK) izsniegta akreditācija jomā “Pārdotās lietderīgās vai efektīvi izlietotās siltumenerģijas, kas iegūta, ražojot elektroenerģiju koģenerācijā, izmantojot dabas gāzi vai atjaunojamos energoresursus, gada pārskata inspicēšana” (līdz 01.10.2022.) un pēc tam ar akreditāciju "Elektroenerģijas ražošanas vienības un augstas efektivitātes koģenerācijas datu apstiprināšana". Iespējamo Ražošanas auditoru saraksts ir pieejams LATAK tīmekļa vietnē [www.latak.gov.lv/](http://www.latak.gov.lv/).
* Būvniecības valsts kontroles birojs (turpmāk- BVKB), kas ir Ekonomikas ministrijas pārraudzībā esoša valsts uzraugošā iestāde. BVKB tīmekļa vietne: <https://www.bvkb.gov.lv/lv>

**Mērinstitūcijas**

Pilnvarotās mērinstitūcijas ir pārvades un sadales sistēmu operatori, kuri ir norādīti Sabiedrisko pakalpojumu regulēšanas komisijas tīmekļa vietnē [www.sprk.gov.lv.](http://www.sprk.gov.lv)

# 2. pielikums: Konta pieteikuma/grozījumu veidlapa

|  |  |
| --- | --- |
| **Konts** | |
| Lietojuma mērķis | Jauns konts  Grozīt kontu  ☐ Dzēst kontu |
| Uzņēmuma nosaukums/vārds, uzvārds |  |
| PVN maksātāja numurs (reģistrācijas numurs)/personas kods |  |
| Juridiskā adrese (valsts, pilsēta, iela, pasta indekss) |  |
| Organizācijas veids | Elektroenerģijas ražotājs  Elektroenerģijas tirgotājs  *IA* tirgotājs  Izcelsmes apliecināšana (IA izlietošana) |
| Tirdzniecības shēma | EECS IA |
| **Konta turētājs pamata lietotājs** | |
| Darbība | Jauns pamata lietotājs  Labot esošo pamata lietotāju |
| Lietotāja vārds |  |
| Lietotāja uzvārds |  |
| Lietotāja e-pasts |  |
| Lietotāja mobilais tālrunis |  |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Iesniedzēja paraksts\* | \_\_\_\_\_\_\_\_\_\_\_  Datums\* |

\*ja dokuments parakstīts ar drošu elektronisko parakstu, iesniedzēja parakstu skatīt elektroniskajā parakstā, kā arī datumu dokumenta paraksta laika zīmogā)

# 3. pielikums: Ražošanas vienības reģistrācijas/grozījuma veidlapa

|  |  |  |  |
| --- | --- | --- | --- |
| **Konta turētājs:** | | | |
| Konta turētāja nosaukums/vārds uzvārds |  | | |
| Konta turētāja PVN maksātāja numurs (reģistrācijas numurs)/personas kods |  | | |
| **Ražošanas vienība** | | | |
| Lietojuma mērķis | ☐ Jauna Ražošanas vienība  ☐ Atjaunot Ražošanas vienības informāciju  ☐ Ražošanas vienības reģistrācija dzēsta | | |
| Ražošanas vienības (objekta) nosaukums |  | | |
| Uzstādītā jauda (kW) |  | | |
| Sistēmas operatora atļautā norādītā jauda (kW) |  | | |
| Ražošanas vienības adrese (valsts, pilsēta, iela, pasta indekss) |  | | |
| Koordinātas (garums, platums) |  | | |
| Pirmais nodošanas ekspluatācijā datums |  | | |
| Tīkla savienojums | ☐ Pārvades sistēmas operators – AS "Augstsprieguma tīkls"  ☐ Sadales sistēmas operators \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Nosaukums) | | |
| Skaitītāja identifikācija (objekta EIK un mērījuma punkta EIK (AST tīklā) vai mērījuma punkta numurs (SO tīklā)), piemēram, 43ZAST1111111111, 43Z-STO111111111)Ja lietojat vairākus skaitītājus, pievienojiet visus skaitītājus un izmantojiet aprēķina formulu |  | | |
| Skaitītājs(-i) uzrāda Ražošanas vienības neto saražoto elektroenerģijas apjomu | ☐ Jā | | |
| Enerģijas avots (-i)\* | 1. līmenis | 2. līmenis | 3. līmenis |
|  |  |  |
|  |  |  |
| Tehnoloģija\* | 1. līmenis | 2. līmenis | 3. līmenis |
|  |  |  |
| Izcelsmes apliecinājumu saņēmējs (Juridiskai personai jānorāda konta turētāja nosaukums un vienotais reģistrācijas numurs, fiziskai personai– vārds/uzvārds un personas kods) Norāda, ja atšķiras no veidlapā norādītā konta turētāja |  | | |
| Tirdzniecības shēma | EECS IA | | |

\*Enerģijas avotu un tehnoloģiju ievadei izmantojiet ECS noteikumu 5. informatīvo lapu “TYPES OF ENERGY INPUTS AND TECHNOLOGIES“ (<https://www.aib-net.org/eecs/fact-sheets>)

|  |  |  |  |  |  |
| --- | --- | --- | --- | --- | --- |
| Valsts atbalsts | | | | | |
| Ražošanas iekārta saņēma investīciju atbalstu | | | ☐ Jā vai ☐ Nē  Ja jā, aizpildiet turpmāk redzamo tabulu | | |
| Ražošanas iekārta saņem ražošanas atbalstu | | | ☐ Jā vai ☐ Nē  Ja jā, aizpildiet turpmāk redzamo tabulu | | |
| Atbalsta shēmas pārvaldītājs | Atbalsta shēmas veids (ražošanas/investīciju atbalsts) | Valsts atbalsta mērķis | Atbalsta shēmas numurs | Instruments | Atbalsta apjoms, EUR (ieguldījumu atbalsta gadījumā) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Konta turētājs ir informēts, ka Līguma (starp AS "Augstsprieguma tīkls" un Tirgus dalībnieku) saistību izpildei nepieciešamajā apjomā AS "Augstsprieguma tīkls" veic Tirgus dalībnieka Ražošanas vienības tehnisko datu apstrādi, t.sk., to pieprasīšanu, saņemšanu no trešās personas, nodošanu trešajai personai un datu apmaiņu. Informācija par personas datu apstrādi pieejama privātuma paziņojumā  AS "Augstsprieguma tīkls" tīmekļa vietnē (<https://www.ast.lv/lv/content/privatuma-politika>).

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta turētāja paraksts | \_\_\_\_\_\_\_\_\_\_\_  Datums |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ražošanas auditora (Reģistrētāja) paraksts | \_\_\_\_\_\_\_\_\_\_\_  Datums |

# 4. pielikums: Augstas efektivitātes koģenerācijas deklarācija

|  |  |
| --- | --- |
| Konta turētājs |  |
| Konta turētāja PVN maksātāja numurs (reģistrācijas numurs)/personas kods |  |
| Ražošanas vienības nosaukums |  |
| Ražošanas vienības GSRN (Globālais pakalpojumu attiecību numurs)NR |  |
| Ražošanas periods |  |
| Saražotās elektroenerģijas apjoms (MWh) CHP GO |  |
| Primārās enerģijas ietaupījums (MJ/MWh) CHP GO |  |
| Primārās enerģijas ietaupījums (%)\* |  |
| Kopējais primārās enerģijas ietaupījums (%)CHP GO |  |
| Saražotais lietderīgais siltums (MWh)\* |  |
| Siltuma izmantošana\* | Apkure, ieskaitot centralizēto siltumapgādi un dzesēšanu  Rūpnieciska izmantošana, ieskaitot procesu sildīšanu  Izmantošana lauksaimniecībā |
| Zemākā siltumspēja (MJ / kg, m3 vai l)\* |  |
| Ražošanas vienības elektroenerģijas ražošanas efektivitāte (%)CHP GO |  |
| Ražošanas vienības siltumenerģijas ražošanas efektivitāte (%)CHP GO |  |
| Ietaupītais CO₂ emisiju apjoms (kg/MWh) CHP GO |  |
| CO₂ emisijas (kg/MWh) CHP GO |  |
| Termiskā jauda (MW)\* |  |
| irdzniecības shēma | EECS IA |

NR Izcelsmes apliecinājumu reģistrā Ražošanas vienības reģistrācijas laikā automātiski piešķirtais numurs, piemērām, 643002406731001111;

\*Elektroenerģijas tirgus likumā noteiktie parametri, kas īpaši jānosaka augstas efektivitātes koģenerācijai:

CHP GO AIB (Association of Issuing Bodies) izstrādātā koģenerācijas kalkulatora ([chp-go.tso.lv](https://chp-go.tso.lv/)) aprēķina rezultāts.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta turētāja paraksts\*\* | \_\_\_\_\_\_\_\_\_\_\_  Datums\*\* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ražošanas auditora paraksts\*\* | \_\_\_\_\_\_\_\_\_\_\_  Datums\*\* |

\*\*ja dokuments parakstīts ar drošu elektronisko parakstu, tad parakstu skatīt elektroniskajā parakstā, kā arī datumu dokumenta paraksta laika zīmogā

# 5. pielikums: Jaukto enerģijas avotu Ražošanas vienības deklarācija

|  |  |
| --- | --- |
| Konta turētājs |  |
| Konta turētāja PVN maksātāja numurs (reģistrācijas numurs)/personas kods) |  |
| Ražošanas vienības nosaukums |  |
| Ražošanas vienības *GSRN* (Globālais pakalpojumu attiecību numurs)\* |  |
| Ražošanas periods |  |
| Kopējais neto saražotais elektroenerģijas apjoms laika periodā (MWh) |  |
| Enerģijas avotu neto saražotā elektroenerģijas apjoma īpatsvars ražošanas periodā (lūdzu, norādiet visiem enerģijas avotiem)(%): | |
| Daļa | Enerģijas avots *(norādiet attiecīgā enerģijas avota masu un vidējo siltumspēju)* |
|  |  |
|  |  |
|  |  |

\* Izcelsmes apliecinājumu reģistrā Ražošanas vienības reģistrācijas laikā automātiski piešķirtais numurs, piemērām, 643002406731001111.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta turētāja paraksts\*\* | \_\_\_\_\_\_\_\_\_\_\_  Datums\*\* |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ražošanas auditora paraksts\*\* | \_\_\_\_\_\_\_\_\_\_\_  Datums\*\* |

\*\*ja dokuments parakstīts ar drošu elektronisko parakstu, tad parakstu skatīt elektroniskajā parakstā, kā arī datumu dokumenta paraksta laika zīmogā

# 6. Pielikums: Apliecinājums

Apliecinu, ka norādītajā Ražošanas periodā netika sasniegti augstas efektivitātes koģenerācijas kritēriji.

|  |  |
| --- | --- |
| Konta turētājs |  |
| Konta turētāja PVN maksātāja numurs (reģistrācijas numurs)/personas kods |  |
| Ražošanas vienības nosaukums |  |
| Ražošanas periods |  |
| Primārās enerģijas ietaupījums (MJ/MWh) |  |
| Primārās enerģijas ietaupījums (%)\* |  |

\*Elektroenerģijas tirgus likumā noteiktais parametrs

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta turētāja paraksts\*\* | \_\_\_\_\_\_\_\_\_\_\_  Datums\*\* |

\*\*ja dokuments parakstīts ar drošu elektronisko parakstu, tad parakstu skatīt elektroniskajā parakstā, kā arī datumu dokumenta paraksta laika zīmogā

# 7. pielikums: Paziņojums par *EECS* izcelsmes apliecinājumu izlietošanu



**Izlietošanas pārskats**

Šis izlietošanas pārskats darbojas kā kvīts par izcelsmes apliecinājumiem zemāk un mērķiem, kas uzskaitīti. Ar šo izlietošanas pārskata, izveidotam no darījuma datiem, izcelsmes apliecinājumi vairs nav tirgojami. Tālāka šī izlietošanas pārskata tirgošana ir aizliegta. Vides īpašības asociētas ar enerģijas patēriņu ir izlietotas, un šis izlietošanas pārskats un šie izcelsmes apliecinājumi nevar tikt nosūtīti citam enerģijas piegādātājam vai gala patērētājam, kas norādīti zemāk.

**Darījuma informācija \_\_\_\_\_\_\_\_\_\_\_\_\_\_\_\_\_\_\_\_**

Darījuma veids:

Darījuma datums:

Darījuma numurs:

Publiskā saite uz izlietošanas paziņojumu:

Ziņa saņēmējam

|  |  |
| --- | --- |
| **No** | **Uz** |
| Konta turētājs:  Konts:  Domēns:  Iela:  Pasta indekss un pilsēta:  Valsts: | Labuma guvēja nosaukums:  Izlietošanas Mērķis:  Patēriņa periods:  Patēriņa valsts:  Labuma guvēja atrašanās vieta: Lietojuma kategorija:  Labuma guvēja veids: |

**Kopā**

Kopā MWh: Kopā *GO:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Izcelsmes apliecinājuma numurs (no - līdz)** | **Apjoms** | **Domēns** | **Degviela, Tehnoloģija** | **S/T** | **Izdošana**  **Datums** | **Ražošana**  **Periods** | **Ražošanas iekārta**  **(*GSRN,* uzstādītā**  **jauda, nosaukums)** | **Tirdzniecības**  **shēmas** | **Atbalsta shēmas** |
|  |  |  |  |  |  |  |  |  |  |

**Ražošanas iekārtas publiskā informācija**

Ražošanas iekārtas nosaukums:

Ražošanas iekārtas *GSRN:*

Domēna Ražošanas iekārta: Uzstādītā jauda, MW:

Datums Nodošanai ekspluatācijā: Ražošanas iekārtas atrašanās vieta:

Tehnoloģija:

Degviela: Investīciju atbalsts:

Ražošanas atbalsts:

CO₂ saglabātie (kg/MWh): Primārās enerģijas ietaupījumi (MJ/MWh):

Primārās enerģijas ietaupījumi (%):

Siltuma izmantošanas kods: Zemākā enerģētiskā vērtība (MJ/kg, m3 vai l): CO2 emisijas (kg/MWh):

Termiskā jauda (MW): Mehāniskā jauda (MW):

Kopējais primārās enerģijas ietaupījums (%):

Līdz ar elektroenerģiju saražotās siltumenerģijas daudzums (GJ/MWh): Elektroenerģijas ražošanas efektivitāte(%): Siltumenerģijas ražošanas efektivitāte(%):

# 8. pielikums: *EECS IA* skats Reģistrā



1. Statistikas informāciju var atrast Reģistrā <http://cmo.grexel.com/Lists/PublicPages/Statistics.aspx> [↑](#footnote-ref-2)